תאונות עבודה: בן 54 נהרג מנפילה באתר בניה במעלה אדומים

אחמד עבד אלמנעם דעיס הוא ההרוג ה-12 מאז תחילת 2018 בתאונות בניין. באתר בנייה של חברת אשטרום בהוד השרון נפל עובד, כבן 28, מגובה של חמישה מטרים ונפצע באורח קשה. למרות התאונה , האתר ממשיך לפעול כרגיל

אחמד עבד אלמנעם דעיס (54) עובד בניין, פלסטיני תושב יאטה, נפצע באורח חמור בנפילה מעשרה מטרים באתר בנייה של חברת 'בטון עטרות' במעלה אדומים, חובשים ופארמדיקים של מד"א ביצעו בו החייאה בשטח , ופינו לבית החולים הדסה הר הצופים , כשהוא סובל מפגיעה רב מערכתית חמורה – שם נפטר מפצעיו . דעיס הוא העובד ה-12 שנהרג מאז תחילת השנה באתרי הבנייה , מלבד העובדים נהרגה גם עוברת אורח מנפילת מנוף בכפר סבא.

פעילה של הקבוצה למאבק בתאונת בניין הגיעה לאתר ותעדה את מקום התאונה , בתמונות ניתן לראות כי העובד נהרג בנפילה בעת שעבד על קירוי המבנה . אחד העובדים שהיה במקום אמר לפעילה : "אם היתה לו רתמה, אם היתה לו קסדה, הכל היה אחרת".

מחברת בטון עטרות נמסר כי האתר בבעלותם , איך אינו קשור למפעל : "חברת בטון עטרות שכרה את שירותיו של הקבלן דעיס לבניה עד קבלת טופס 4".

את תגובת חברת דעיס לא ניתן היה להשיג.

המשטרה פתחה בחקירה לבירור נסיבות האירוע , אולם יש לציין כי לאור היות אתר הבניה מעבר לגבולות הקו הירוק , האירוע לא יחקר על ידי מינהל הבטיחות והבריאות התעסוקתית . המינהל הבהיר בעבר כי לשיטתו הוא נעדר סמכויות פיקוח בשטחים אלה עליהם לא חלים דיני העבודה הישראליים .

עו"ד הדס תגרי מייסדת הקבוצה למאבק בתאונות בניין על התאונה במעלה אדומים: "מספר ההרוגים באתרי הבנייה מתחילת השנה מרקיע שחקים ומבשר למרבה הצער על עצירתה של מגמת ירידה במספר ההרוגים שהסתמנה ב-2017 ועל התמשכות מחדלי הפיקוח והאכיפה . נראה, שמנהל הבטיחות התעסוקתית במשרד העבודה עסוק יותר במשלוח הודעות לקבלנים על כוונות להטיל עיצומים כביכול בסכומי עתק, שאין להם שום קשר למציאות , מאשר לפקח הלכה למעשה ולהבטיח את בטיחות העובדים .

"במקרה הנוכחי מדובר במחדל חמור במיוחד שכן משרד העבודה כלל אינו מפקח על בטיחות העובדים בהתנחלויות בשטחי הגדה המערבית / אזור יהודה ושומרון , חקיקת הבטיחות לא חלה בהם , מנהל הבטיחות התעסוקתית אף אינו כולל את ההרוגים בתאונות אלה במניין תאונות העבודה הקטלניות , ובטיחות העובדים בהם מופקרת באופן רשמי, ויש להניח שמרבית התאונות באזור זה כלל לא מובאות לידיעת הציבור . זאת, על אף שהתרענו על חומרת מצב זה שוב ושוב והצעות שונות לתיקונו הועלו בעבר אך ללא הואיל".

ראובן בן שמעון מייסד הפורום למניעת תאונות עבודה: "היום נהרג ההרוג ה-12 בענף הבנייה מאז תחילת שנת 2018. אנחנו בפורום למניעת תאונות עבודה ובארגונים החברתיים סופרים את ההרוג אך מתברר שהמדינה לא רק שלא סופרת את ההרוג היא גם לא חוקרת את התאונות כמו שצריך מכיוון שנהרג מעבר לקו הירוק . העובדה שאתרי הבנייה מעבר לקו הירוק מוחרגים מפיקוח של משרד העבודה והרווחה , כמו גם מהחוקים והתקנות , היא שערוריה שמישהו ממקבלי ההחלטות חייב לתת על כך את הדעת .

"באתרי הבנייה מעבר לקו הירוק הפקרת בטיחות העובדים מצד המדינה מגיעה לשיאים מצמררים. על מדינת ישראל האחריות לשים סוף להפקרות הטוטאלית שמתנהלת מעבר לקו הירוק בתחום בטיחות העובדים . כל עוד המדינה תומכת ומעודדת בנייה, אין היא רשאית להתנער מאחריותה להבטיח את חייהם ושלמות גופם של העובדים שנהרגים ונפצעים מעבר לקו הירוק ".

מוקדם יותר היום, בשעה 16:29, נפצע עובד כבן 28 שנפל מגובה של כחמישה מטרים באתר בנייה של חברת אשטרום בהוד השרון . העובד פונה לבית החולים מאיר בכפר סבא, כשהוא סובל מחבלה באגן ומצבו מוגדר כקשה .

פעיל הקבוצה למאבק בתאונות הבניין הגיע לאתר בהוד השרון , וגילה כי גם אחרי התאונה הקשה , העבודות באתר נמשכות כרגיל , והעובדים בגובה אינם פועלים על פי תקנות הבטיחות .

על פי אנשי הקבוצה , בשנתיים האחרונות נהרגו שני עובדים, ושלושה נפצעו קשה באתרים של החברה .

בחברת אשטרום בחרו שלא להגיב.

ההפקרות נמשכת:תאונות עבודה: בן 54 נהרג מנפילה באתר בניה במעלה אדומים

אחמד_עבד_אלמנעם_דעיס

הדסה_הר_הצופים

הקבוצה_למאבק_בתאונת_בניין

מינהל_הבטיחות_והבריאות_התעסוקתית

מגמת_ירידה_במספר_ההרוגים

העובדים_בשטחים

הפורום_למניעת_תאונות_עבודה

אתרי_הבנייה_בשטחים


הלשכה האמריקאית לסטטיסטיקה מדווחת שכ-3% מכלל העובדים התפטרו. כמעט 4.5 מיליון התפטרויות נרשמו באוגוסט. אוקטובר, שטרם הסתיים, כבר הוכרז כ"חודש השביתות"

מנתונים שפרסמה החודש הלשכה המרכזית לסטטיסטיקה בארה"ב, עולה כי דווקא עם היציאה מהמשבר הכלכלי של הקורונה, מספר המתפטרים האמריקאים מרצון הולך וגדל. על פי הנתונים שהגיעו בחודש אוגוסט לשיא מדצמבר 2000, 4.3 מיליון עובדים החליטו להתפטר מעבודתם, והם מהווים 2.9% מכוח העבודה במדינה.

עד כה נרשמו בארה"ב 30 מיליון התפטרויות. אם ימשיכו היקפי הפרישה הללו, אז ב-2021 יעזבו מרצונם כ־15% יותר עובדים לעומת שנת 2019.

נתונים אלה ואחרים מצביעים על מגמה ייחודית שמביכה את הכלכלנים: למרות הפסקת הסיוע ושיעור האבטלה הגבוה, עובדים רבים מחליטים לעזוב את עבודתם ולחפש עבודה טובה יותר.

לא רק היצע וביקוש

על פי הלשכה, בחודש אוגוסט היו 10.4 מיליון משרות בארה"ב שאינן מאוישות, ורק 6.3 מיליון איש בחודש זה שנכנסו לעבודה חדשה. המעסיקים מחפשים ידיים עובדות ויש כאלו שכבר העלו את התנאים, אך התנהגות העובדים בארה"ב לא נשמעת רק לכללי השוק החופשי ומייצרת מצבים חדשים.

יחד עם זאת, שיפור התנאים מגיעה עם תקרה מאוד ברורה. בארה"ב, רוב המשרות החדשות המיוצרות בשוק מגיעות מענפים המשלמים שכר מינימום. לרוב בלי תנאים סוציאלים כמו ביטוח בריאות, פנסיה, ימי מחלה בתשלום על בידוד וסיכון קורונה.

שכר המינימום הפדרלי עומד על 7.25 דולרים לשעה, ותנועת "נאבקים למען ה-15" שקמה לפני 9 שנים, כבר הצליחה לקצור הישגים, אך טרם השיגה את העלאת השכר המיוחדת. האינפלציה הגואה בארה"ב שוחקת את ערך הכסף ולעובדים בפועל קשה להתקיים. השכר איננו ראוי לחיות ממנו בכבוד וזה לא נראה כהולך להשתנות.

רשתות המזון המהיר, וחברות הענק כמו וולמארט ואמזון,שנחשבו לעבודת בני נוער בלבד, כבר הפכו לעתיד העבודה של רבים.

הקורונה הוסיפה את המעמד החדש של העובדים שנקראו גיבורים, עובדי קו החזית, עובדים חיוניים ושמו קבוצת עובדים כגדולה בסכנת הידבקות וחולי. ימי הבידוד לא זיכו בתשלום עבור רבים, ההטבות סוציאליות מהמדינה לא הספיקו, והחשש לחלות במקום בו המדינה לא אחראית לבריאותך ואין ביטוח בריאות חובה, הינו גורם סיכון ענק שמעלה אצל רבים את השאלה – לשם מה? בעבור מה העבודה שווה לי כל כך?

הצטרפות לאיגודים בשפל – שביתות ברמת שיא

חודש אוקטובר היה חודש בו מספר השביתות בארהב הגיע לשיא. אנשים מוחים על תנאי עבודתם אבל שלא כבדרך כלל, מוכנים לעשות צעדי קיצון ולקחת סיכון כקבוצת אנשים, עד לכדי השבתה. הכוחות המאוגדים הפכו ליותר מיליטנטיים, ולטענת המחקר שפורסם, זהו עוד ביטוי לתחושות של עובדים שכבר לא מוכנים להסתפק במעט.

האוכלוסייה הצעירה היא קבוצת נפגעים נוספת מהקורונה, שעתיד העבודה אינו מנבא לה טובות. כאשר יתרון ההשכלה הגבוהה נשחק, אין משמעות לפיתוח מיומנויות, ואין שכר מתגמל והזדמנויות חדשות, הכניסה לשוק העבודה הופכת לא אטרקטיבית במיוחד.

לשכה_אמריקאית


בתגובה לביקורת על דבריה אמש תקפה רגב: "פרשנות מעוותת של התקשורת"

מי שממלאת כעת את מקומו של ראש הממשלה עם יציאתו מהארץ, השוותה אמש בין בגתן ותרש, בוגדים שנתלו, לשומרי הסף של מדינת ישראל. רגב: "לא קראתי לפגוע באף אחד, להפך". המחנה הציוני: תלונה לוועדת האתיקה

הבוקר (ראשון) הגיבה רגב לביקורת על השוואתה אמש בין "שומרי הסף", ה"פקידים", כרמז לאנשי מערכת החוק המנהלים את חקירות ראש הממשלה, ליועצי אחשוורוש בגתן ותרש שנתלו בעוון קשירת קשר כנגד המלך בסיפור מגילת אסתר. בתגובתה בחרה רגב שוב לתקוף את התקשורת ולערער על הלגיטימיות של מערכת החוק, "שוב פרשנות מעוותת של חלק מהתקשורת לדבריי אתמול". היא הוסיפה, "לאור הפרשיות האחרונות של ההסתמסות הפסולה בין השופטת לחוקר, עמדתי על העיקרון הבסיסי בדמוקרטיה שהעם הוא הריבון ועל ההכרח ששומרי הסף יתנהלו בצורה דמוקרטית ועל פי כללי המנהל התקין. למותר לציין שלא קראתי לפגוע באף אחד, להפך. כל מי שרוצה שעובדי רשויות המדינה, יזכו לאמון הציבור ויעשו את עבודתם נאמנה, צריך לדאוג שעבודתם תיעשה בהגינות וללא פניות".

שרת התרבות והספורט מירי רגב שוב הולכת על הגבול הדק בין הסתה לחופש הבעת דעה. אתמול במוצ"ש, בנאומה בכנס פעילים עשתה רגב שימוש במגילת אסתר כדי לומר את דעותיה האקטואליות על הסתבכויות ראש הממשלה בנימין נתניהו בחקירותיו. לאחר ביקורות חריפות עידנה רגב את דבריה ואמרה כי "לא התכוונתי לפגוע באף אחד".

ו"ר סיעת המחנה הציוני ומרכז האופוזיציה יואל חסון, הגיש הבוקר תלונה לועדת האתיקה על נאום ההסתה החגיגי של שרת התרבות והספורט מירי רגב. התבטאויותיה של השרה רגב מהוות השתלחות קשה וגסה בשלטון החוק של מדינת ישראל. שופטים, חוקרים, יועצים משפטיים ואנשי שלטון החוק אינם אויבים או בוגדים, ובטח שאינם שותפים לקנוניה "להפיל ראש ממשלה מכהן". ח"כ חסון הוסיף: הציבור עייף מההצגות של מירי רגב, ששוכחת כל פעם מחדש שהיא שרה בישראל ולא טוקבקיסטית. על כן אבקש מועדת האתיקה להטיל על השרה רגב את הסנקציה ההולמת את חומרת דבריה".

"אנחנו נבחרנו על ידי העם, אבל יש יועצים ופקידים שהם התרגלו להחליט מה נכון ומה לא נכון – קוראים להם היום "שומרי הסף". כמו שקראנו השבוע במגילת אסתר, גם שם היו שומרי סף. בגתן ותרש. צמד חמד", אמרה רגב בכנס פעילים בראשון לציון והוסיפה בנימה עכשווית, "הם נראו ממלכתיים, הקפידו על שלטון החוק, דאגו למנהל תקין, אבל מסתבר שעמוק בכיס הם החזיקו גיליוטינה. הסתבר שברגע שהם לא הזדהו עם המלך, לא הסכימו עם הדרך שלו בניהול הממלכה, כל הכללים נעלמו, הממלכתיות התפוגגה כלא הייתה, שלטון החוק הפך לפחות קריטי, אם היו להם אז ניידים, הם בטח היו מסמסים אחד לשני, "מה אתה אומר בגתן ניתן לו עוד יומיים, אולי שלושה", ו—"חשוב שתיראה מופתע תרש, כן?". בהמשך הדברים הכינה רגב בנאומה מראש, מעידת לשון כאשר כתבה, "פתאום המטרה להפיל את נתניהו, סליחה את אחשוורוש…. קידשה את כל האמצעים" והוסיפה, "הרבה לא השתנה מאז, הפוליטיקה אותה פוליטיקה, חלק מהאנשים שאתה חושב שהם שומרי הסף של הממלכה, בן לילה הופכים למהרסיה ומחריביה".

יו"ר מפלגת התנועה ח"כ ציפי לבני (המחנה הציוני) תקפה בחריפות את דברי רגב ואמרה, "שרה בישראל משווה את שומרי הסף, האנשים המסורים ששלטון החוק מול עיניהם ופועלים כדי לנקות את ישראל משחיתות, לבגתן ותרש שסופם היה תליה – ואת השרה הזאת מסמיך נתניהו להחליפו בהיעדרו. גם כשהוא נוסע לחו"ל, הוא לא מדינאי ולא מנהיג, אלא פוליטיקאי קטן".

גם ח"כ רחל עזריה (כולנו) תקפה את רגב בחריפות על התבטאויותיה, " מירי רגב, באיזו זכות את מתנגחת בשומרי הסף? האנשים שעושים את עבודתם עבור כולנו, ושבלעדיהם נחיה בכאוס: שוטרים, שופטים ופרקליטים. תודי שאת נכנסת בהם כי זה קל, כי הרי אסור להם לענות לך על פי חוק".

במענה לשאלת כתבים על התבטאויות השרה רגב אמר ראש הממשלה נתניהו לפני עלייתו למטוס לביקור מדיני בארה"ב כי, " לא שמעתי דברים כאלה, אני מסופק אם יש כוונה אמתית בהם".


סוכנות החלל האמריקנית תנסה לפגוע באסטרואיד , שאורכו כ-160 מטרים, ולהסיט אותו ממסלולו , באמצעות חללית שתפגע בו בעוד כשנה . מפקדת המשימה : "זה לא הולך להשמיד את האסטרואיד , רק ייתן לו דחיפה קטנה"

סוכנות החלל האמריקנית נאס"א שיגרה הבוקר (רביעי) חללית לא מאוישת, שבעוד פחות משנה צפויה להתנגש באסטרואיד דימורפוס ולהסיט אותו מעט ממסלולו סביב אסטרואיד גדול יותר, דידימוס, שאותו הוא מקיף.

משימת "דארט" (Double Asteroid Redirection Test), ששוגרה על גבי משגר פלקון 9 של חברת SpaceX מבסיס חיל האוויר ונדנברג בקליפורניה , אמורה לבחון את היכולות של נאס"א לשנות את מסלולו של אסטרואיד על ידי התרסקות חללית על סלע החלל . מדענים בחרו במערכת האסטרואידים הזו כיוון שהיא קרובה יחסית לכדור הארץ (כ-11 מיליון ק"מ). כרגע המועד המיועד להתנגשות הוא 26 בספטמבר 2022.

"זה לא הולך להשמיד את האסטרואיד . זה רק ייתן לו דחיפה קטנה", אמרה מפקדת המשימה , ננסי צ'בוט, ממעבדת ג'ונס הופקינס לפיזיקה יישומית. החללית תשלח לכדור הארץ תמונות ממש עד רגע ההתנגשות . בנוסף , מצלמה קטנה שתיפרד ממנה לקראת ההתנגשות תצלם את רגעי האמת ממרחק , תתעד את החלקיקים שיעופו מהאסטרואיד ואת המכתש שיווצר בו .

לאחר ההתנגשות , אסטרונומים ימדדו בדקדקנות את השינוי בתנועת האסטרואיד , וסוכנות החלל האירופית אף תשגר חללית ייעודית לשם כך. חקירת ההתנגשות תאפשר לבחון את מבנה האסטרואיד ולשפר את המודלים המורכבים של מפגש בין חללית לאסטרואיד .

מדענים בסוכנות החלל מחפשים אסטרואידים ומתווים את מסלוליהם כדי לקבוע אם הם יכולים לפגוע בכוכב הלכת . " למרות שאין אסטרואיד ידוע כרגע שנמצא במסלול פגיעה בכדור הארץ , אנחנו יודעים שיש אוכלוסייה גדולה של אסטרואידים קרובים לכדור הארץ ", אמר לינדלי ג'ונסון, קצין הגנה פלנטרית בנאס"א . " המפתח להגנה פלנטרית הוא למצוא אותם הרבה לפני שהם מהווים איום השפעה".

נאס"א שיגרה חללית לא מאוישת שתתנגש באסטרואיד


חוסאם ג'מעה אל קוז, בן 35 משועפט, נהרג בעת עבודתו במשאית לפינוי אשפה בגן יבנה

"הוא עבד כל החיים קשה בשביל הילדים. עכשיו המשפחה כולה בוכה", סיפר אחיו של ההרוג. הדס תגרי, הקבוצה למאבק בתאונות בניין ותעשיה: "התרענו בעבר על הסכנה בצורת עבודתם של עובדים במשאיות לפינוי אשפה"

עובד משאית לפינוי אשפה במועצה האזורית גן יבנה נפל ביום שישי, ופונה במצב קשה לבית החולים שיבא בתל השומר עם חבלת ראש. ל'דבר' נודע כי נפטר עוד באותו היום בבית החולים. זהו ההרוג הרביעי בתאונות עבודה מאז תחילת שנת 2020. במשרד העבודה מסרו כי התאונה כלל לא דווחה להם, ובמשטרה טרם הגיבו. הבוקר בודיע משרד העבודה כי התאונה סווגה כתאונת דרכים

ההרוג הוא חוסאם ג'מעה אל קוז, בן 35 משועפט. בקבוצה למאבק בתאונות בניין ותעשייה, הצליחו ליצור קשר עם אחיו שסיפר כי ההרוג "עבד כל החיים קשה בשביל הילדים. התחתן בגיל 18. היה בקשיים כלכליים, רק בחודשים האחרונים התחיל לעמוד על הרגליים. היו לו חמישה בנים ושתי בנות, הגדול בן 15 ולקטן, בן השנתיים היה יום הולדת ביום שהאבא שלו נהרג. הוא הבטיח לו מתנה". לדבריו, עבד אל קוז בשירות המועצה מזה שמונה שנים, ואף קיבל לאחרונה רכב עם תשעה מקומות, על מנת להביא מדי בוקר עובדים משועפט. "גם כשהיה מרגיש לא טוב, היה הולך לעבודה. הבית בשכירות. גם בשישי היה עובד – יוצא בשעה 04:00 בבוקר לעבודה. עכשיו המשפחה כולה בוכה".

"התרענו בעבר על הסכנה בצורת עבודתם של עובדים במשאיות לפינוי אשפה, ולצערנו הרב סכנה זו התממשה עתה באופן טרגי" מסרה ד"ר הדס תגרי, מנהלת הקבוצה למאבק בתאונות בניין ותעשייה. "מספר תאונות העבודה הקטלניות מאמיר בתלילות זה למעלה משנתיים, ובפרט בענפי השירותים והמסחר, שם עלה מספר התאונות ב-137%, זאת על רקע הסטת משאבי פיקוח לענף הבנייה. אנו קוראים למשרד העבודה והרווחה לתגבר מיידית ובאופן דרמטי את משאבי הפיקוח על בטיחות העובדים בענפים אלה". תגרי הביעה תמיהה על כך שהרשות המקומית לא דיווחה על התאונה למשרד העבודה והרווחה, כנדרש בחוק.

מהמועצה האזורית גן יבנה נמסר בתחילה ל'דבר' כי "מדובר בעובד של חברת ג.א.ן תברואה ולא בעובד המועצה. בהמשך ביקשו במועצה לעדכן את תגובתם והוסיפו כי "המועצה המקומית גן יבנה משתתפת בצערה העמוק של משפחת אל קוז. הנסיבות הטרגיות בהן מצא את מותו נחקרות על ידי משטרת ישראל. מדובר בתאונה מצערת שהתרחשה תוך כדי עבודתו במסגרת חברת פינוי אשפה, שהיא חברה קבלנית שמעניקה שירותים בגן יבנה. הניסיון לייצר תמונה שכביכול המועצה מתנהלת בחוסר רגישות חוטא לאמת. החברה תדאג לזכויותיו בהתאם לחוק וכמקובל במקרים אלו".

מחברת ג.א.ן. תברואה טרם נמסרה תגובה.

ממשיכים להיפצע

הבוקר, נפגע עובד בן 19 ממלגזה, באתר בנייה ברחוב צבי הרמן בחיפה. הוא פונה לבית החולים רמב"ם, כשהוא במצב בינוני עם חבלות ברגליים. בשעות הצהרים נפל עובד נוסף כבן 30 מגובה 7 מטרים באתר בניה במודיעין עלית. הוא פונה לבית החולים שיבא בתל השומר במצב בינוני, עם חבלות בגפיים ובראש.

אמש (ראשון), בשעות הצהרים, נפגע עובד כבן 50 מחפץ כבד שנפל עליו במהלך עבודתו ברחוב ירושלים בבני ברק. הוא פונה לבית החולים שיבא תל השומר כשהוא במצב בינוני, עם חבלות בחזה וברגליו.

עובד כבן 29 שככל הנראה נפגע ממסור דיסק הובא בשעות הצהרים לחבירה עם צוות מד"א סמוך לאיזור התעשייה עכו.

כמו כן נפל אתמול אדם כבן 45 שנפל מגובה כ-3 קומות בזמן שככל הנראה עסק בתיקונים, באזור (היישוב). הוא פונה לבית החולים שיבא בתל השומר במצב בינוני-קשה, עם חבלה רב מערכתית. חובשי רפואת חירום במד"א איציק אביטן ושלמה לוי, סיפרו: "כשהגענו למקום ראינו גבר שוכב בחצר הבניין כשהוא מעורפל הכרה, סיפרו לנו שנפל בזמן שניסה לתקן דבר מה בחלון. הענקנו לו טיפול רפואי שכלל קיבועים וחבישות, ופינינו אותו בניידת טיפול נמרץ לבית החולים".

ביום שני בשבוע שעבר, נפלו שני עובדים כבני 30 מגובה 4 מטרים, באתר בניה במצפה רמון. הם פונו לבית החולים סורוקה כשהם במצב בינוני וקל, עם חבלות בפלג גופם התחתון.

עובד נוסף כבן 29 שככל הנראה נפגע ממסור דיסק הובא בשעות הצהרים לחבירה עם צוות מד"א סמוך לאיזור התעשייה עכו. הוא פונה לבית החולים רמב"ם כשהוא במצב בינוני עם חבלה בראשו.


ואסיל אנדרייב, נשיא איגוד עובדי הבניין באוקראינה, מספר בראיון ל׳דבר׳ על מצב העובדים ("אנחנו עוסקים כרגע בהישרדות"), על הפחד מהעתיד לבוא ("כרגע אני מצליח לחשוב רק על מחר") ועל הדרישה להוציא את האיגודים המקצועיים הרוסיים מהאיגוד הבינלאומי

ואסיל אנדרייב, בן 41, הגיע בתחילת השבוע עד לגבול מולדובה כדי להעביר את אשתו ובנותיו למקום בטוח. "עכשיו אני קצת יותר רגוע, כשאני יודע שהם בטוחים. הם בינתיים בעיר קישינב במלון".

אנדרייב, נשיא איגוד עובדי הבניין באוקראינה, מספר שהערים במערב לא מופצצות, ותושביהן ממשיכים לעבוד כרגיל, אבל ברוב אוקראינה העבודה הופסקה, והעובדים במרכזי הערים יושבים במקלטים.

"אין דיווחים ממקורות רשמיים על מה קורה בכלכלה הפורמלית, אבל כלכלת המדינה נהרסה. בשבועות הראשונים אנשים ישתמשו בחסכונות שלהם. לצערי, אני שומע מהרבה עובדים שהם לא קיבלו משכורות של פברואר, וזה משפיע על היכולת שלהם לשרוד. מחיר הדלק עלה ב-20%, אוכל בקושי זמין. יש חנויות שכבר מעלות מחירים של הסחורה והאוכל. זה גם נושא גדול בשבילנו כאיגוד".

פעילות האיגוד השתבשה לחלוטין בימים האחרונים. אנדרייב מספר שבתחילת המלחמה כולם ישבו במקלט בגלל ההפצצות הכבדות. "ביום שני הוריתי לצוות האיגוד לשבת גם בבית, כי התחבורה לא עובדת, ולקחתי את המשפחה לגבול. עכשיו אנחנו חוזרים לארגן מקלטים לכל אלו שעוברים ממזרח למערב".

דאגותיו של אנדרייב לא נגמרות במלחמה. "אני מודאג מהמשכורת של פברואר ומאיך אנשים יתפרנסו, יעבדו, יאכלו, איך הדירות יתחממו והתשתיות יעבדו, ובכלל איך הכלכלה תתקיים אם אין הכנסות. עד כה במזרח אוקראינה אי אפשר לעשות משא ומתן עם מעסיקים בכלל. אנחנו דורשים ממעסיקים לשלם את משכורות פברואר, ורק אז נעבור למשימות ההומניטריות של איך לקיים את האנשים בתקופה הקשה הזאת".

אנדרייב מתעדכן בחדשות ומזועזע מההרס והפגיעה המלחמתית הקשה באנשים. "עכשיו הפוקוס שלנו הוא על מה מצב החברים". הוא מספר שהגיעו אליו פניות מחברי האיגוד דרך הרשתות החברתיות. "אנחנו מתקשרים ככה בינתיים כדי לראות מה הצורך של האנשים עכשיו".

איגוד עובדי הבניין רואה את ההרס הגדול ואת התפקיד שיהיה לו בשיקום המדינה אחרי המלחמה. "ברור שביום השני, בזמן שבכינו, גם התבדחנו שעובדי הבניין יהיו הראשונים לחזור לעבודה כשהמלחמה תגמר". אבל לאנדרייב לא נראה שיש מה לחשוב על בנייה מחדש בשלב זה. "ייקח זמן לחזור לשגרת חיים שבה הצרכים הבסיסיים מסופקים. לרוע המזל, הרבה תשתיות נהרסו, הרבה בתי ספר, גני ילדים. זה יהיה עניין גדול להתמקד בו בשלב הראשון".

אנדרייב חושש לחייו. אי-הוודאות השוררת היא עצומה, והחרדה הקיומית ניכרת בזמן הריאיון. ייתכן שיגויס לצבא בעקבות הגיוס חובה שחל על כל הגברים. הוא רואה את עצמו מנהיג, והוא חזר מהגבול לאוקראינה כדי לטפל בענייני העובדים. "עכשיו צריך להציל את המדינה. אנחנו מאוד מפחדים מטבח שיכול לבוא אחרי שהרוסים יתפסו את אוקראינה".

פועלי כל העולם התאחדו? עדיין לא

האיגודים המקצועיים מזדהים עם המדינות, ואין קשר בין האיגודים ברוסיה לאוקראינה. ההצהרה של האיגודים המקצועיים הרוסיים אף הביעה תמיכה מלאה בפוטין, וכינתה את האוקראינים ׳נאצים׳. "אלו לא איגודים אמיתיים, ואנחנו מקווים שקונפדרציית האיגודים המקצועיים הבינלאומית תקבל את בקשותינו להוציא אותם מברית האיגודים העולמית.

"אני לא חושב שיש ממש משמעות לאמירתו של קרל מרקס 'פועלי כל העולם התאחדו'. מובן שעכשיו אנשים מזדהים עם המדינה שלהם ונלחמים עבורה. היו דיונים בתוך האיגודים השונים שנאמר בהם שהסולידריות בין העובדים צריכה להתקיים מעל רוסיה ומעל נאט"ו. אבל יש פה עניין קיומי של הישרדות. כש-2,500 קילו של טילים בליסטיים טסים לבית שלך, אתה לא חושב על מהפכה עולמית אלא על איך לשרוד, מה לאכול ואיך לחמם את הילדים, ואז למצוא עבודה כדי לקיים את החיים.

"עכשיו אנחנו רואים את השלב הראשון של תמיכה וסולידריות מאיגודי עובדים אירופיים שמספקים לנו סיוע בפולין ומולדובה. כמובן אנחנו נשתמש ביכולות הפנימיות שלנו ובמשאבים שיש לנו לסייע לעובדים. לצערי המצב רק יחמיר. אנחנו צופים עלייה של עבודה לא פורמלית, משכורות נמוכות ותנאים ירודים. אבל ידענו להילחם בתופעות האלה בעבר, ונדע גם בעתיד".

כשהוא נשאל מה הוא צופה שיהיה תפקידו בשבוע הקרוב, הוא עונה שהוא לא רואה מעבר למחר. "יש פה מובילציה טוטאלית, וחזרתי מגבול מולדובה אחרי ששמתי את המשפחה שלי שם כדי להגן על המדינה שלי. אסייע במה שצריך למדינה שלי, לעובדים, ולא רק לעובדי הבניין, אלא לכל העובדים שצריכים סיוע ומקלט".

בין אוקראינה לישראל יש קשרים ענפים. עובדי בניין אוקראינים רבים עובדים בישראל. "יש לנו טווח רחב של קשרים עם איגודים חדשים שיוצרים נטוורק בתחום הבנייה. אני מבין לגמרי את המצב שלכם, שאתם באופן קבוע צריכים צבא כדי להתמודד עם איומים ומתקפות מסביב לכל המדינה. אני מקווה שאף פעם לא נצטרך לדבר על איך להוציא אנשים מסיטואציות מסוכנות מהזווית הצבאית. אני רוצה שהמלחמה שלנו תהיה על תנאי עבודה טובים יותר לעובדים. אם יש איזושהי דרך לסייע לעובדים האוקראינים שבורחים כרגע מהמלחמה, זה יהיה מעשה סולידרי".

משכורת_פברואר

איגוד_מקצועי_רוסי


יום הניצחון על גרמניה הנאצית: הזדמנות להבין את הזהות היהודית של דוברי הרוסית בארץ

ברוסיה צוין המועד באופן שלא נתן ביטוי לגבורת היהודים ולאבדותיהם, ובארץ הוא מזוהה בתור יום של יוצאי ברית המועצות לשעבר. אפשר וכדאי לציין את היום באופן שמכיר במסורתיות הייחודית של דוברי הרוסית בישראל

בישראל מזוהה ה-9 במאי, יום הניצחון על גרמניה הנאצית, בראש ובראשונה עם העלייה הגדולה מברית המועצות לשעבר. הנראות של המועד הזה הפכה להיות רלוונטית בשנות התשעים, כשברחובות הערים הופיעו מצעדי הווטרנים המעוטרים, המלווים בשירים ברוסית ובאווירה שמשלבת חגיגיות עם זיכרון קשה של אימת שנות המלחמה. עד אז היה יום הניצחון רלוונטי בעיקר לחוגי שמאל רדיקלי שאהדו את בריה"מ, ומבחינת רוב הציבור הישראלי, ליום הניצחון לא היה מעמד כלשהו. נשכחו אירועי הניצחון הגדולים שהתרחשו ביישוב היהודי של 1945, שאיחדו את כל המחנות הפוליטיים לזמן קצר ואף העלימו את העוינות המתגברת בין הרשויות הבריטיות לתנועה הציונית.

מעטים זכרו שהרבנות הראשית לישראל תיקנה סדר תפילה מיוחד לכבוד האירוע, ושהראשון לציון, הרב עוזיאל, אף חיבור תפילה מיוחדת ליום הניצחון, שנישאה ברוב עם בכותל המערבי: "ביום זה, יום ניצחונם המזהיר של ממלכות הברית נגד כוחות החושך והעריצות […] ואתה בעוז גבורתך אימצת את רוחם וכוחם של צבאותיך חילות ממלכת בריטניה הגדולה ובנות בריתה: ממשלת ארה"ב הנישאה ומדינת הסובייטים האדירה, שבמערכותיהם נמצאים חלוצי גיבורי עמך ישראל, שהתגייסו למלחמה נגד אלה אשר חירפו שמך ותורתך ולנקום נקמת דם עמך השפוך. ברוך אתה ה' אלוקינו מלך השופט את עולמו בשלום וצדקה".

שם יהודים, פה רוסים

אלא שבשביל יהודי בריה"מ, החגיגות המזוהות כיום בארץ עם יום הניצחון היו לאורך עשרות השנים מאחורי מסך הברזל חלק מחוויה רגשית מעורבת ואפילו קשה. יום הניצחון הסובייטי, שרוסיה מעתיקה באופן גובר את מאפייניו גם כיום, היה יום תעמולה. הוא עסק בפומפוזיות בגדולת המדינה הסובייטית והמנהיגות שלה ומיעט לתת מקום לזיכרון האישי. הכי חשוב, הוא העלים את המימד היהודי של זיכרון המלחמה. השואה לא היתה קיימת בזיכרון הרשמי הסובייטי, ליהודי בריה"מ לא היה מקום לזכור או להתאבל על רצח מאות אלפי בני המשפחה והחברים על-ידי הנאצים ומשתפי הפעולה שלהם (עליהם הרשויות סירבו לדבר באופן מוחלט), והתפקיד חסר התקדים של היהודים בניצחון הושתק והועלם. אפילו הכבישים שרוצפו בימי הכיבוש הנאצי במצבות מבתי העלמין היהודיים המחוללים לא תוקנו עד שנות התשעים.

המצב הזה יצר דואליות שלא תמיד מובנת לציבור הישראלי, אבל מאפיינת מאד את דוברי הרוסית בארץ. מצד אחד – זיכרון אישי ומשפחתי של סבים וסבתות שגבורתם, בחזית ובעורף, באבקואציה ותחת מצור והפצצות, הניעה את גלגלי הניצחון במה שכונה "המלחמה הפטריוטית הגדולה". מצד שני, היעדר מקום לזיכרון לאומי ייחודי, שתמיד נשמר בתודעה האישית, אבל כל עוד בריה"מ היתה קיימת היה "פסול" מבחינת השלטונות ויכול היה להתקיים רק במחתרת.

הדואליות הזו מתקיימת גם כיום בארץ, מאחר שהזיהוי של יום הניצחון כ"מועד רוסי" בעיקרו, מקשה על דוברי הרוסית להעביר את המימד הלאומי היהודי של יום הניצחון, שמצד אחד לא היה קיים בבריה"מ ומצד שני לא קיבל מספיק הכרה ומודעות בישראל. רק בשנים האחרונות, עם התגברות העניין של הדור הצעיר והתפתחות היוזמות התרבותיות שנועדו להנגיש את הזיכרון גם בעברית, ההכרה הזו מתרחבת. לצערנו זה קורה כאשר רובם המכריע של הוטרנים כבר לא איתנו.

ב-8 במאי 2018 אישרה הכנסת את חוק יום השחרור מגרמניה הנאצית, התשע"ח–2018, שלפיו שחרור העם היהודי מגרמניה הנאצית יצוין מדי שנה בכ"ו באייר. לפי החוק, ביום זה ייערך ברחבת הכותל טקס אזכרה ותפילה לזכר היהודים שלחמו בנאצים בצבאות בעלות הברית, בשורות הפרטיזנים ובגטאות, והודיה על שחרורו של העם היהודי מידי הצורר הנאצי. עצם נוסח החוק מהווה עדות לדואליות של הזיכרון.

מבחינת רוב דוברי הרוסית, יום הניצחון מזוהה עם התאריכים הלועזיים, ה-8 וה-9 במאי, ואילו לפי החוק, יום הניצחון מצוין בתאריך העברי, כ"ו באייר. המימד היהודי והמימד האישי והמשפחתי קיימים בתוכו ויוצרים מתח מסויים. אבל אפשר להתבונן בזיכרון הזה גם בצורה חיובית: המודעות הגוברת בישראל לחשיבות יום הניצחון על גרמניה הנאצית בשביל מאות אלפי העולים מבריה"מ לשעבר היא גם פתח להבנת הזהות הלאומית היהודים המיוחדת של העולים.

זהות המורכבת מתודעה יהודית מאד חזקה לצד זהות שבישראל מזוהה כ"חילונית". מצד אחד דבקות וזיהוי עם המסורת, עם המוצא, עם הרקע המשפחתי היהודי, ומצד שני קושי להזדהות עם סמלים המבוססים על היהדות במישור הדתי שלה, עם "מסורתיות" כפי שהיא נתפשת בארץ. ההבנה שהמסורתיות של יוצאי חבר המדינות אמנם שונה ממה שמקובל בישראל, אבל היא בהחלט מסורתיות ומחויבות קהילתית ולאומית יהודית, עשויה לחלחל דווקא באמצעות חיזוק הזיכרון של תרומת היהודים לניצחון במלחמת העולם השנייה.

המקום החשוב של הגבורה האישית, והשילוב שלה עם השיכות לעם היהודי, הם מאפיינים שיכולים להוות תחליף לטקסים המלאכותיים שהשלטון הרוסי מנסה להצמיד ליום הניצחון, ומצד שני הם גם יכולים להעשיר את החברה הישראלית בהיכרות עם סיפור שהיה נשכח ולא מוכר במשך דורות.

גרמניה_נאצית

ציבור_ישראלי


ועדת הקורונה החליטה: הבריכות וחופי הים יישארו פתוחים בסופי השבוע

הוועדה תצביע מאוחר יותר על פתיחתן של מסעדות. נושא פתיחת חדרי הכושר יעלה לדיון בוועדה רק ביום רביעי

ועדת הקורונה אישרה היום (שני) לפתוח את חופי הים ובריכות השחייה בסופי השבוע. בהמשך, צפויה הוועדה להצביע גם על פתיחתן של מסעדות. נושא פתיחת חדרי הכושר יעלה לדיון רק ביום רביעי השבוע.

הנושא המסעדות קיימת עדיין מחלוקת בין הממשלה לוועדה. בעוד הוועדה דורשת לאפשר את הפעלתן במסגרת תו סגול מחמיר, עם 35% תפוסה מותרים בתוך שטח המסעדה, מבקשת הממשלה לאפשר רק ישיבה בטח פתוח מחוץ למסעדה.

בעניין חדרי הכושר, שיעלה לדיון ביום רביעי, בוועדה דנים בהצעה לפעילות ביחס של אדם לכל 10 מטרים (במקום 7 מטרים כפי שהיה עד כה) ודורשים למצוא פתרון לפעילות האטרקציות באילת. לגבי חדרי הכושר אמר יו"ר הקואליציה, ח"כ מיקי זוהר (הליכוד), שייצג את עמדת הממשלה: "צריך להמשיך לבחון בימים הבאים אולי שיטות חדשות לפתוח את חדרי הכושר בהגבלות קצת יותר מחמירות. זה לא אומר שלא יפתחו, אבל זה גם לא אומר שיפתחו היום – עד שלא ימצאו מבנה שיגן על מי שבא להתאמן".

סגן שר הבריאות יואב קיש אמר בפתח הדיון: "אתמול היה יום מעודד, פחות מאלף מאומתים. ירדנו באחוז החולים המאומתים מסך הנדבקים. אנחנו לא יודעים אם זה נקודתי, מציע לכולם להיזהר לחגוג יותר מדי". סגן השר הבהיר מה המתווה המוצע להגבלות: "הקונספט – מקומות סגורים אנחנו דורשים שיישארו סגורים. מקומות פתוחים – אפשר להפעיל תחת מגבלות התו הסגול".

המשנה למנכ"ל משרד הבריאות, פרופ' איתמר גרוטו נימק את הדרישה לסגור את חדרי הכושר: "ארגון הבריאות העולמי פרסם לאחרונה שהנגיף עובר ב-3 דרכים: דרך הדבקה טיפתית, העברה באמצעות חפצים וגם הדבקה דרך האוויר. גם אם ננקה ונחטא את חדרי הכושר כל היום, יש סכנה בהדבקה דרך האוויר".

פרופ' גרוטו הציג במהלך הוועדה תחזית קודרת: "אני מודאג מהמצב. אני אדם אופטימי מטבעי אבל בתי החולים עמוסים בחולי קורונה. מעל 550 חולי קורונה מאושפזים כעת בבתי החולים. אנחנו מודעים לבתי חולים שמגיעים לקצה, צריך לזכור שמרגע שבן אדם נדבק ועד שהוא מתדרדר לוקח שבועיים. מספר החולים הקשים ילך ויעלה".

ועדת_הקורונה

פתיחת_חדרי_הכושר

פתיחת_המסעדות

תו_סגול_מחמיר

משרד_הבריאות


5,000 יחידות דיור ייבנו בעיר עראבה בגליל

הועדה הארצית לתכנון במתחמים מועדפים (ותמ"ל) אישרה את המתווה הכולל גם 540 אלף מ"ר עבור שטחי מסחר ותעסוקה , שטח לטובת אצטדיון ומסוף אוטובוסים. מעל ל-90% מהקרקע בתוכנית היא קרקע פרטית של תושבי העיר

הועדה הארצית לתכנון במתחמים מועדפים (ותמ"ל) אישרה תוכנית בעיר עראבה בגליל . מדובר בתכנית הגדולה ביותר שאושרה בעיר ערבית מאז תחילת פעילות הוועדה ב-2014, והיא תכלול בתוכה 5,000 יחידות דיור, 540,000 מ"ר עבור שטחי מסחר ותעסוקה , שטח לטובת אצטדיון כדורגל ואתלטיקה ומסוף אוטובוסים. התכנית שאותה הוביל משרד הבינוי ושיכון והרשות המקומית , הינה על שטח כולל של 2,650 דונם והיא ממוקמת בכניסה הצפונית לעיר , בסמוך לכבישים ארציים- 804 ו-805.

על פי מפרט התכנית , יחידות הדיור ייבנו במבנים של 4-6 קומות, שיאפשרו שילוב של בניה משפחתית רב-דורית מסורתית לצד בניה יזמית של דירות למגורים . צירי התנועה הראשיים תוכננו כרחובות עירוב שימושים עם חנויות מסחר ומעליהם משרדים ודירות מגורים.

מעל ל-90% מהקרקע בתוכנית היא קרקע פרטית של תושבי עראבה, וכוללת כ-300 חלקות מרובות בעלים. "מציאות זו הציבה אתגר תכנוני גדול בפני קידום התוכנית , וחייבה הליך חסר תקדים בהיקפו של איחוד וחלוקה , שכלל מתן פתרונות פרטניים ומותאמים לכל אחד ואחת מהבעלים " נמסר מהועדה .

על פי פרסום מנהל התכנון , במסגרת הליך שמיעת ההתנגדויות לתוכנית קיבלו המתכננים מידע רב מהבעלים על מצב הבעלויות הפורמלי . כמו כן הועבר מידע בלתי פורמלי רב ערך לגבי החלוקות הפנימיות , ירושות והסכמים בין בעלים, ובנוסף מידע על ההרכב החברתי והקהילתי של כל חלקת קרקע – הקשרים , השותפויות , ההסכמות ובקשות של התושבים .

בהתייחסות להסכמי הגג שנחתמו מול אום אל פחם בשבועות האחרונים , מהם אמורה להנות גם העיר ערבה בהמשך , התייחס השר לתיאום אזורי, עיסאווי פריג' בראיון ל'דבר' שבכל הקשור לקרקע פרטית, המדינה צריכה לעזור ליישובים לייצר מקורות כספיים כדי לתמרץ את בעלי הקרקעות לפתח קרקע פרטית, שמחיר הפיתוח שלה יקר משמעותית משל קרקע בבעלות המדינה .

התכנית הגדולה ביותר שאושרה זה שנים: 5,000 יחידות דיור ייבנו בעיר עראבה בגליל


הממשלה אישרה הבוקר (א') את מינוי ניצב קובי שבתאי למפכ"ל המשטרה

לאחר שמונה לממלא מקום, אושר מינויו של ניצב שבתאי למפכ"ל. בטקס המינוי אמר: "בתקופת כהונתי אדאג לכך שמשטרת ישראל תהיה בעלת חוסן ערכי, יצירתית, טכנולוגית ויעילה"

הממשלה אישרה הבוקר (ראשון) את הצעתו של השר לביטחון הפנים אמיר אוחנה למנות את ניצב יעקב (קובי) שבתאי למפקח הכללי של משטרת ישראל בדרגת רב-ניצב. תוקף המינוי יהיה למשך שלוש שנים החל מיום קבלת החלטת הממשלה. הממשלה תהיה רשאית, בנסיבות מיוחדות, להאריך תקופת מינוי זו בתקופה נוספת שלא תעלה על שנה אחת.

מדברי מפכ"ל המשטרה הנכנס, רב-ניצב יעקב שבתאי: "נפלה בידי הזכות להוביל ארגון המוכיח משחר הקמתו את מקצועיותו, מיומנותו ונכונותו לכל משימה ואתגר. ארגון שמתברך בהון אנושי איכותי ומסור, הנרתם לבצע את שליחותנו. מפקדי משטרת ישראל, קציניה, שוטריה ולוחמיה, חדורי ערכים, מסורים ומוסריים, ופועלים מתוך תחושה אמיתית של שליחות".

"בתקופת כהונתי אדאג לכך שמשטרת ישראל תהיה תמיד במוכנות מבצעית גבוהה, בעלת חוסן ערכי, יצירתית, טכנולוגית, יעילה ותשכיל לזהות אתגרים ולהתמודד עמם באופן מיטבי. כבר 31 שנה אני גאה בכל בוקר ללבוש מדים ולשאת את סמלי משטרת ישראל ומדינת ישראל ואני מודע לכובד האחריות הרובצת לפתחי ונכון לשאת בה מתוך תחושת אמונה ושליחות".

מדברי שר הבט"פ, אמיר אוחנה: "אחרי למעלה משנתיים במהלכן למשטרת ישראל לא היה מפקד קבוע אנחנו יוצאים היום לדרך חדשה, לטובתה של מדינת ישראל ומשטרת ישראל. כמו בכל תפקיד בו כיהנת, קובי, הצגת יכולות מרשימות של חשיבה מחוץ לקופסה ויזמות. בשם אזרחי ישראל כולם, ולמענם, אני מאחל לך הצלחה במשימה החשובה והכבדה שהסכמת לקחת על עצמך – לשמור על ביטחונם ושלומם של אזרחי המדינה"

שבתאי (56) מכהן מאז פברואר 2016 כמפקד משמר הגבול. מלבדו היו מועמדים לתפקיד ניצב בדימוס יורם הלוי, ומפקד מחוז ירושלים דורון ידיד.

רב ניצב יעקב שבתאי, נשוי ואב לשלוש בנות. נולד באשקלון ומתגורר כיום בכרכור, בן למשפחה שעלתה לישראל בשנות ה-50 מעיראק. שבתאי התגייס לצנחנים, שירת בגדוד 202 של חטיבת הצנחנים והשתחרר כמ"פ בסיום שירותו ב-1987.

בשנת 2001 מונה למפקד מג"ב בגזרת בית לחם, שם נפצע במהלך התקלות עם מחבלים. בשנת 2002 מונה לקצין אג"מ מג"ב צפון, וכשנה לאחר מכן ניהל מרדף אחר חוליית מחבלים שחדרה ליישוב גדיש ורצחה את סייר הביטחון של מועצה אזורית גלבוע. במהלך הלחימה נפצע מירי ועל תפקודו באירוע עוטר בעיטור האומץ.

בשנת 2005 עלה יעקב שבתאי על מדים הכחולים ומונה לתפקיד מפקד תחנת משטרת עירון. לאחר תפקיד זה שירת כמפקד ביחידת מתפ"א (מנהלת תיאום פעולות אכיפה). בשנת 2010 מונה למפקד מרחב שומרון במחוז ש"י ובשנת 2013 מונה לתפקיד מפקד מרחב שרון במחוז מרכז והועלה לדרגת תנ"צ. בתחילת 2016 קודם לדרגת ניצב ומונה לתפקיד מפקד משמר הגבול, תפקיד שבו כיהן כ-5 שנים עד בחירתו ומינויו לתפקיד מפכ"ל המשטרה.

גזרת_בית_לחם

מינוי_לקצין_אגמ_מגב_צפון

תפקיד_מפקד_תחנת_משטרת_עירון


ישראל הזהירה השבוע בגלוי את איראן וחזבאללה מפני הקמת מפעלים לייצור טילים מדויקים בלבנון , אבל הדרג המדיני עוסק באיום ללא הקשר כולל, מה שעלול להתפוצץ לישראל בפנים .

השבוע פורסמה ב-Ynet ידיעה שולית לפיה צה"ל, כחלק מלקחי מבצע צוק איתן, רכש באחרונה אלפי מטולים מסוג "מפצח קל משקל", טיל כתף יעודי ללחימה בשטח בנוי, בעבור חטיבות החי"ר . ראש מחלקת אמצעי לחימה (אמל"ח) בזרוע היבשה , אל"מ אריאל אביבי, יוצא היחידה המובחרת מגלן, ציין כי הדבר ייתן בידי כוחות החי"ר הפועלים "בעומק השטח הקלה בנשיאת משקלים ללא פגיעה בביצועים . המהלך יביא לעצמאות מבצעית ומענה אש מדויק ואיכותי בזמנים קצרים". כשקוראים את הידיעה הזו כשלעצמה היא נראית כמעט חסרת חשיבות, אבל בבליץ המסרים שהעבירו השבוע בכירי הדרג המדיני והצבאי לאיראן וללבנון המסר שלה ברור – ישראל משחיזה את מאמץ התמרון שלה , גם לעומק .

זה התחיל ביום ראשון, עם מאמר בתקשורת הערבית שפרסם דובר צה"ל, תא"ל רונן מנליס, בו הזהיר את אזרחי לבנון מפני המשחק "האיראני בביטחון ובעתיד שלהם ". מנליס התייחס לניסיון האיראני להקים בלבנון מתקני ייצור לטילים מדויקים. אמנם, טילים בעלי ראשי קרב כבדים ויכולת דיוק גבוהה כבר מצויים במספרים גדולים ברשות חזבאללה, ולהם גם טווח משמעותי. אולם עד עתה הצליח הארגון להצטייד בהם בעיקר באמצעות הברחות ומשלוחי נשק מסוריה ומאיראן , והנה נראה שמסתמנת מגמה לחתוך את המתווך או לפחות לקצר את הדרך . במאמר קבע מנליס, קצין מודיעין לשעבר, כי איראן וארגון חזבאללה הפועל בשירותה , הפכו את לבנון "למפעל טילים אחד גדול. זו כבר לא העברה של נשק, כסף או ייעוץ. דה-פקטו איראן פתחה סניף חדש, "סניף לבנון" – איראן זה כאן".

ישראל זיהתה את המאמץ האיראני להקמת תשתית ייצור טילים בלבנון כבר לפני זמן מה, ושיגרה מסרים מאיימים לחזבאללה . נראה שלמרות המסרים הללו בחרה איראן להמשיך בהקמת מפעלי הטילים , שכן לצד דובר צה"ל הזהיר גם ראש הממשלה נתניהו, בעת פגישתו עם נשיא רוסיה ולדימיר פוטין, כי ישראל לא תסכים להתבססות איראנית בסוריה ותפעל למניעתה , ו"לא תקבל נוכחות של טילים מדויקים. אם נצטרך לפעול בלבנון – נפעל". גם הרמטכ"ל איזנקוט ניצל את נאומו בטקס לציון 21 שנים לאסון המסוקים בקיבוץ דפנה סמוך לגבול לבנון, בכדי להעביר מסר מעבר לגדר ואמר כי החזבאללה "מפר את החלטות מועצת הביטחון של האו"ם , שומר על נוכחות צבאית באזור , מחזיק במערכות נשק ומתעצם ביכולותיו הצבאיות . מול האיומים הללו פועל צה"ל יום וליל ". עוד ציין הרמטכ"ל כי הוא בטוח בעליונותה הצבאית של ישראל, "באיכות המפקדים והלוחמים וביכולתם להשיג ניצחון בעת מלחמה ולקבוע תוצאה גבוהה וכואבת לאויב ".

ישראל, אם כן, משדרת מסר מאוד נחוש לאיראן ולחזבאללה , ללבנון וגם לקהילה הבינלאומית בנוגע לקו האדום שלה . "אנחנו עוקבים אחרי תהליכי העברות האמל"ח בכל גזרות הלחימה . זה דבר שהוא מאוד לא טוב, זה דבר שהוא מאוד מאוד רגיש, ומעת לעת כשיש צורך דברים יכולים להתרחש", אמר הרמטכ"ל בני גנץ לפני כמעט ארבע שנים בהתייחס להעברות אמצעי לחימה לחזבאללה ולמערכה בין המערכות . אם הדברים ייפלו על אוזניים ערלות אפשר להעריך בזהירות שהצורך יעלה ודברים עשויים להתרחש. אבל פגיעה במתקני ייצור הטילים עלולה להיות עילה לתגובה קשה מצד חזבאללה. גם לצד השני יש קווים אדומים. אחד מהם הוא פגיעה בלבנון והפרה של ריבונותה . לכן סביר שישראל , שמקרינה מוכנות ונחישות בעיקר בכדי להרתיע ולהרחיק מערכה, תפעל באופן חשאי. כבר היו דברים מעולם. על-פי פרסומים זרים תקפה ישראל ב-2007 כור גרעיני בסוריה מבלי שלקחה על כך מעולם אחריות. התקיפה , גם אם נחשבה כעבודה של חיל-האוויר הישראלי , לא הסלימה את המצב לכדי מלחמה. כשהיה רמטכ"ל נהג גנץ לומר כי "מבצעים עושים כשאפשר , מלחמה כשאין ברירה". עיקרון זה אכן מהווה כלל אצבע עבור ממשלת ישראל. אז מבצע אולי יהיה פה אבל מלחמה, רק כשלא תהיה ברירה.

הדרג המדיני מחליט לא לקחת עמדה

ביום רביעי התקיים במסגרת הכנס השנתי של המכון למחקרי ביטחון לאומי (INSS), שיח מפקדים שעסק בגורמים שמעצבים את מערכת הביטחון . אף שעיקר המושב עסק באתגרים העומדים בפני הצבא , נראה כי חלק מן הדוברים ראו את אחד האתגרים המרכזיים שלו לאו דווקא באחת החזיתות , בצפון או בדרום , אלא בממשק בין הדרג הצבאי הבכיר לדרג המדיני . במסגרת המושב הסביר ראש המל"ל לשעבר, האלוף (מיל') גיורא איילנד, כי לאחר מלחמת לבנון השנייה חש הדרג המדיני שהוא צריך להיות מעורב יותר, ובמערכות האחרונות ברצועת עזה "זה כבר הפך להיות בגדר של בדיחה", עד כמה עוסק הדרג המדיני בפרטים , שמצויים למעשה תחת אחריותם של אלוף הפיקוד ומטה . איילנד, קצין צנחנים שכיהן כראש אג"ת באינתיפאדה השנייה , ציין כי ברמה הטקטית ישנה זהות בין המושג יסודיות לבין ירידה לפרטים . "היינו מ"פים", אמר, "אם היינו מ"פים יסודיים ירדנו לפרטים . בדקנו שהאיפוס של הצלפים במקום , וכולם עם מחסניות מלאות והמים לא משקשקים וכל אחד יודע את תפקידו ומספרי ברזל וכולי … והיינו מ"פים מאוד יסודיים כי ירדנו לפרטים . כשאתה היום בדרג המדיני יורד לפרטים טקטיים אתה ההפך מיסודי , אתה עוסק בפרטים הלא רלוונטיים". איילנד הזהיר מפני המלכודת שבעיסוק בפרטים , שכן מרוב עצים מפספסים לעתים את היער כולו.

המשיך אותו האלוף (מיל') משה קפלינסקי. מי שהיה סגן הרמטכ"ל במלחמת לבנון השנייה , ביקש תחילה להבהיר כי העימות הבא עם לבנון לא יהיה במסגרת מלחמת לבנון שלישית, ו"אנחנו צריכים להתכונן למלחמת הצפון הראשונה ", בו תתמודד ישראל עם חזית גדולה ומורכבת הכוללת את סוריה ולבנון , על הנוכחות האיראנית בהן . קפלינסקי, שעשה את עיקר שירותו בגולני ובלבנון , הדגיש כי מלחמה זו תהיה סיפור שונה לגמרי. לעתים, אמר, הדרג המדיני נמנע מלהביע עמדה, ואז אין זה משנה אם ישנה ירידה לפרטים ואם איננה. כך למשל, ציין, בנושא הפלסטיני נוח לדרג המדיני עם העמימות , מצב שמחייב את ישראל לשלם מחיר יקר. קפלינסקי ביקש להביא גם דוגמה הפוכה, אף שהדגיש כי את הידע אודותיה שאב מקריאת עיתונים, ואמר "שבכל מה שקורה היום במערכה שבין המערכות , כמו שאוהבים לקרוא לזה בצבא , בזירה הצפונית , אני חושב שמתנהל שיח מאוד-מאוד טוב בין הדרג הצבאי לדרג המדיני . ואני רואה את זה לפי התוצאות ". לתפיסתו ישנו סינכרון טוב בין ביקור ראש הממשלה ברוסיה לבין תקיפות כאלה ואחרות בלבנון , שגולת הכותרת שלו היא שהדרג המדיני החליט "לא 'לרוץ לספר לחבר'ה '. עושים את הדברים בשקט , עושים את הדברים נכון. כמו שצריך להיות. ואני חושב, ואני מעריך, שגם מתנהל שיח נכון בעניין הזה ואני רוצה לומר שזה אפשרי".

יתכן, אולם העיסוק במבצעים מיוחדים, תחומים בזמן ומרחב , שניתן לאמוד את תוצאותיהם בבירור (הושמד כך וכך\ נהרגו זה וזה ) הינו טקטי מאין כמוהו . ממש כמו בנושא הפלסטיני , מלחמת הצפון הראשונה , כפי שכינה אותה קפלינסקי, מחייבת הבנה ברורה מהן מטרותיה של ישראל שמהם יגזרו משימות הצבא . הבעיה , שמלבד הצהרות נחושות ומאיימות , שלא לומר סיסמאות ריקות, נוסח "אם בתל -אביב יהיו במקלטים כל ביירות יהיו במקלטים ", כמאמר שר הביטחון ליברמן השבוע, או דוקטרינת ראש התמנון , על-פיה ישראל צריכה לפעול במישרין כנגד איראן ולא רק כנגד שליחיה ובהם חזבאללה, שהציג השר בנט, הדרג המדיני לא מספק מדיניות סדורה וברורה . בדבריו הזהיר איילנד מכך שישראל מספרת לעצמה את הסיפור הלא נכון ומתעלמת מגורמים במשוואה שעשויים להיות קריטיים. להמחשה ציין כיצד במלחמת לבנון הראשונה , בה לחם כמג"ד , ישראל סיפרה לעצמה סיפור שטחי ושגוי לפיו הפלנגות הנוצריות הן בעלי בריתנו ואילו אש"ף הוא האויב והתעלמה מגורמים נוספים, ובהם המעורבות הסורית במדינה . "סיפרנו סיפור שדוף, שטחי לא נכון, יצאנו למלחמה והכל התפוצץ לנו בפנים ". כשמדובר באיום שהטיפול בו עלול להוביל להתלקחות רבתי, הדרג המדיני חייב לעסוק בסיפור בהקשרו הכולל , על המעורבות הרוסית בסוריה , האינטרסים האיראניים במרחב , כמו גם הנסיגה האמריקנית מן האזור ולא רק בזווית הצרה של איום הטילים , החזבאללה הרעים וישראל הטובה . לגישתו של איילנד, הדיון הזה לא מתקיים כיום. נשאר רק לקוות שהוא טועה.

"מבצעים עושים כשאפשר, מלחמה כשאין ברירה"

טילים_מדויקים

מפעלים_לייצור_טילים_מדויקים

מאמר_בתקשורת_הערבית

התבססות_איראנית_בסוריה


הצעת החוק למענקי קצבאות הנכות אושרה בממשלה ותועבר לכנסת

החוק קובע תוספת של כ-190 ש"ח לחודש לקצבאות בשנת 2020. עלותו כ-940 מיליון שקלים

חוק המענק למקבלי קצבאות הנכות אושר הבוקר (שלישי) במשאל טלפוני של חברי הממשלה , וזאת לאחר שנדחה בגלל מאבקים בין מפלגת כחול לבן לליכוד . עם אישורו בממשלה תועבר כעת הצעת החוק לתחילת חקיקה בכנסת .

לא ידוע עדיין מתי ישולם החלק הראשון של המענק , שהוא רטרואקטיבי מינואר עד ספטמבר של השנה הנוכחית . עלות החוק כ-940 מיליון שקלים.

שר האוצר הנחה את אנשי משרדו כי במהלך דיוני החקיקה בכנסת , יעודכן תזכיר החוק ויאפשר גם מתן מענק לכלל הילדים הנכים . לאחר השלמת הליך החקיקה , המענק ישולם במסגרת קצבת הנכות לה זכאים הנכים בשתי פעימות, הראשונה מיד עם סיום החקיקה בחודש אוקטובר והשנייה במהלך חודש דצמבר.

מענק 2020 למקבלי קצבאות הנכות . (עיצוב: אידאה) על פי תזכיר החוק , המענק ישולם בשתי פעימות: הראשונה אמורה להיות משולמת בחודש באוקטובר , והשנייה עד סוף שנת 2020. הפעימה הראשונה היא רטרואקטיבית, ואמורה לכסות את הסכומים המגיעים לנכים על החודשים ינואר עד ספטמבר 2020, ואילו השנייה תכסה את החודשים אוקטובר עד דצמבר.

הנכים יקבלו מענק חד פעמי בגובה כ-1,700 שקלים באוקטובר , עבור מי שזכאי לקצבת נכות כללית (כ-190 שקלים לחודש ). עבור ילד נכה יועברו 490 שקלים לחודש . בסוף 2020 יקבלו את החלק השני של המענק , בסך 570 שקלים.

במסגרת התיקון לחוק הביטוח הלאומי בשנת 2018 נקבע מתווה להעלאת קצבאות הנכות שאמור היה להגיע לסיומו עד שנת 2021. לאור זאת, ובמטרה לסייע לאוכלוסיית הנכים בימים אלה, נקבע המענק כתחליף חד פעמי, עד לתום הסדרת הפעימה השנייה .

מאבק הנכים:הצעת החוק למענקי קצבאות הנכות אושרה בממשלה ותועבר לכנסת

חוק_קצבאות_נכות

אמור_היה_להגיע


לפי ההסכם : העבודה תקבל את משרדי התחבורה , ביטחון הפנים והתפוצות . הושגו הסכמות בנושאי דת ומדינה וטיפול בתופעת האלימות נגד נשים

מפלגות העבודה ויש עתיד הודיעו בצהריים (שישי) שהושג הסכם קואליציוני ביניהן . לפי ההסכם , העבודה תקבל את משרדי התחבורה , ביטחון הפנים והתפוצות . יו"ר המפלגה , מרב מיכאלי, מיועדת להיות שרה בוועדה לבחירת שופטים.

במסגרת המו"מ הגיעו הצוותים להסכמה על עיקרי קווי היסוד של הממשלה , כמו גם על שורה של פתרונות כלכליים-חברתיים. בין היתר הסכימו הצדדים , שהממשלה תפעל להגברת הביטחון האישי של כלל האזרחיות והאזרחים , תחזק את המשטרה ותוסיף לה תקני כוח אדם ותקים יחידות למיגור הפשיעה במרחב הכפרי ובחברה הערבית .

בנוסף , יקודמו פתרונות חדשניים להתמודדות עם פקקי הענק הפוגעים באזרחי המדינה ובמשק הישראלי , פתרונות אלו ייתנו דגש לתחבורה מודרנית ונקיה תוך שיפור והשקעות בתחבורה השיתופית והציבורית . הוסכם כי הממשלה תקים יחידות ייעודיות לטיפול בעבירות מין במשטרה , בפרקליטות ובבתי המשפט ותיישם במלואו את דו"ח ברלינר להגנה על נפגעות ונפגעים .

כמו כן, הושגו הסכמות בנושאי דת ומדינה והוסכם תיישם הממשלה במלואן את מסקנות הוועדה הבין משרדית למניעה וטיפול בתופעת האלימות נגד נשים ואלימות במשפחה ובכלל .

העבודה ויש עתיד גיבשו הסכם קואליציוני: מיכאלי מיועדת לוועדה למינוי שופטים


נר ראשון של חנוכה: ההסתדרות נכנסת לשנת המאה להיווסדה

לאורך השנים גדלה ההסתדרות מ-4,400 חברים למעל 800 אלף. בשנה הקרובה יתקיימו שורת אירועים לציון שנת המאה . יו"ר ההסתדרות ארנון בר-דוד: "שנת המאה היא לא רק ציון דרך היסטורי, אלא הזדמנות להישיר מבט אל העתיד "

לפני 99 שנים בדיוק, בכ"ג בכסלו תרפ"א, נר ראשון לחנוכה , התכנסו בבניין הטכניון בשכונת הדר בחיפה 87 צירים שנבחרו ע"י 4,433 פועלים ופועלות , וביחד הקימו את הסתדרות העובדים הכללית . כעת נכנסת ההסתדרות עם 800 אלף חברות וחברים לשנתה המאה , אותה תציין בשורת אירועים על פני השנה הקרובה .

"לאור נרות החנוכה של דצמבר 1920, נוסד בוועידה זו הארגון שצפוי למלא תפקיד מוביל בהקמת המדינה ", נמסר מהסתדרות . "סיפורה של ההסתדרות הוא במידה רבה סיפורם של מנהיגי ומנהיגות עובדים אמיצים, של ערבות הדדית ושל מאבקים חלוציים שסללו את הדרך לעוצמתה ולאחדותה של החברה הישראלית ".

יו"ר ההסתדרות ארנון בר-דוד, אמר הבוקר (ראשון) כי "הכניסה לשנת המאה היא לא רק ציון דרך היסטורי, אלא הזדמנות להישיר מבט אל העתיד ולבחון את החזון שלאורו צועד הארגון . ההסתדרות שדאגה לחובת ההפרשה לפנסיה ולהגדלת שיעור ההפרשות , לשכר המינימום ולעדכונו , ולהבטחת זכויות אלמנטריות רבות נוספות, תמשיך לגרש את החושך ולהאיר את פני העתיד ".

בר-דוד הוסיף כי "העובדות והעובדים יכולים למתוח את החזה בגאווה על כך, שגם היום, ההסתדרות ממשיכה להיות גוף רלוונטי ומשפיע במשק , באופן שמסמן אותה כאחד מארגוני העובדים הבולטים בעולם . על אף המתנגדים לעבודה המאורגנת ולמורת רוחם של אלו שרוצים להחליש את העובדים , למאה השנים הבאות – ההסתדרות תיכנס כגוף חזק ואחראי יותר מאי פעם".

"בתור הבית של כלל העובדים בישראל , נמשיך להגן על הערכים שבדמותם נבנתה המדינה ונוכיח בעשייה את חשיבות ההסתדרות לשוק העבודה העתידי . ההסתדרות תהיה שותפה מובילה למהלכים משמעותיים במשק אשר משפרים את השירות לאזרח ומועילים לכלכלה המקומית . נמשיך לנפץ את תקרות הזכוכית ולהיות רשת הביטחון של העובדים ".

עוד אמר יו"ר ההסתדרות כי "את שנת המאה , תציין ההסתדרות ב-2020 בשורה של אירועים סמליים שיתקיימו ברחבי הארץ למען העובדים והגמלאים . בתור מי שצמח מהשטח , אני נרגש להיות במעמד שנת המאה ומתחייב שכל העובדות והעובדים יהיו גאים בהסתדרות , כמו שאני גאה בה היום. חג חנוכה שמח!"

'הבית של העובדים':נר ראשון של חנוכה: ההסתדרות נכנסת לשנת המאה להיווסדה

ארנון_בר_דוד

החברה_הישראלית

אלו_שרוצים_להחליש_את_העובדים


שתי הפגנות של יהודים וערבים , התקיימו במקביל, בעקבות תקיפת רב ביפו . לאחר שהחלו המפגינים ליידות אבנים, הוזנקו למקום פרשים ובוצעו מעצרים. הפרות סדר נרשמו באזור שער שכם בירושלים

התלהטות בין מפגינים ביפו הלילה (ראשון) הובילה לעימותים עם המשטרה שביצעה סדרת מעצרים. עשרות יהודים הפגינו הערב במחאה על תקיפת הרב אליהו מאלי, ראש ישיבת ההסדר בשכונת עג'מי ביפו . במקביל התקיימה הפגנה של תושבים ערבים מיפו .

כוחות משטרה חצצו בין שתי ההפגנות . המחאה החלה להסלים כאשר מספר מפגינים יידו אבנים אל עבר השוטרים וירו זיקוקים אז תגברה המשטרה את הכוח בפרשים ועצרה חלק מהמפגינים .

במקביל, משטרת ירושלים עצרה אמש שלושה חשודים בגין הפרת סדר סמוך לשער שכם בבירה , במהלך התקהלות שכללה תקיפת שוטרים. סמוך למערת צדקיהו יודו אבנים ונורו זיקוקים לעבר כוחות המשטרה . לא היו נפגעים ולא נגרם נזק. המשטרה פיזרה את ההתקהלות .

הרב יובל שרלו, שהשתתף בהפגנה , אמר לפני תחילת העימותים : "לא ייתכן מצב שבו תושבי יפו יחושו חוסר בטחון וחוסר שלווה ברחובות . באתי להיות שותף איתכם במאבק הפשוט הזה ".

ראש הממשלה , בנימין נתניהו, התייחס מוקדם יותר לתקיפה של הרב ואמר : "מודה לכוחות הביטחון על מעצרם המהיר של החשודים . אני מצפה למיצוי מלוא חומרת הדין איתם ".

עימותים ומעצרים בהפגנות יהודים וערבים ביפו וירושלים, שישה עצורים

שתי_ה_הפגנות

תקיפת_רב_ב_יפו

מספר_מפגינים

משטרת_ירושלים

מצב_של_חוסר_בטחון


מבקר המדינה : "המצב שבו אין נתונים על מצב התעסוקה , פוגע בהחלטות הממשלה "

מתניהו אנגלמן, עם הגשת הדו"ח המיוחד : "מדובר בכשלים שאפשר לתקן עכשיו". המבקר מציע לחייב מעסיקים לדווח באופן חודשי על מצבת העובדים

למוסד לביטוח לאומי ולמדינת ישראל אין נתונים בזמן אמת על תעסוקת עובדים, על שכרם ועל היקף מבקשי העבודה בעקבות משבר הקורונה . כך קובע מבקר המדינה בדו"ח ביניים שפרסם היום (חמישי).

מצב זה פוגע בהחלטות הממשלה בנוגע לתמיכה באזרחים , ובתמריץ החזרה לעבודה . המבקר המליץ לחייב את המעסיקים לדווח באופן רציף על עובדיהם , ולפשט את הביורוקרטיה המאפשרת לממש את הזכאות ל'דמי אבטלה לעובד בשכר נמוך'.

"מדובר בכשלים שניתן לתקן כבר בעת הנוכחית , וזו מטרתי בפרסום ממצאי הביניים ", אמר המבקר מתניהו אנגלמן, והמליץ לחייב את המעסיקים בדיווח אישי על עובדיהם לביטוח הלאומי על בסיס חודשי. "יישום ההמלצות יסייע להמשך ניהול המשבר , לבחינת חלופות לתוכניות סיוע רלוונטיות ולייעול המענה לאזרחים ".

שלושה גופים, שלושה נתונים שונים

נתוני האבטלה נמדדים כיום על ידי שלושה גופים שונים – הביטוח הלאומי אשר סופר את מקבלי קצבת האבטלה לפי מספר התביעות שהוא משלם עליהן , שירות התעסוקה אשר סופר את דורשי העבודה שפנו לשירות התעסוקה והלמ"ס אשר מתבסס על סקרי כח אדם שביצע לפי הגדרות שונות. הפערים בין הגופים כל כך גדולים, שביוני 2020 היה מספר דורשי העבודה לפי שירות התעסוקה גדול פי למעלה מ-2 ממספר הבלתי מועסקים והעובדים שנעדרו מעבודתם לפי נתוני הלמ"ס .

בנסיבות אלו, לדברי המבקר – לא ניתן לקבוע כלל כמה מובטלים יש באמת, ולא נתן לגזור מכך את הצעדים הנכונים לשוק העבודה . חוסר בנתונים זמינים ושוטפים עלול לגרום לניתוח לא מבוסס דיו של תמונת מצבם התעסוקתי של העובדים במשק ולהביא לקבלת החלטות שאינן מיטביות. כך למשל, הנתון על פיו קבעה הכנסת שיתקצרו ההקלות בתנאי הזכאות לדמי אבטלה, הוא נתוני הלשכה המרכזית לסטטיסטיקה שכיום מצביעים על אבטלה נמוכה משמעותית משני הגופים האחרים .

ההמלצה : דיווח מעסיקים לביטוח הלאומי

מבירורים שערך משרד מבקר המדינה עם גורמים בביטוח הלאומי , במשרד האוצר , בלמ"ס , במשרד העבודה והרווחה ועם כלכלנים מהאקדמיה עלה כי המקור המהימן , המסוגל לייצר מידע זמין ושוטף על היקפי האבטלה הוא המוסד לביטוח לאומי, וזאת בהתבסס על דיווחי המעסיקים מדי חודש. אלא שעל אף שהחוק קובע כי על המעסיקים לדווח באופן פרטני מדי חודש על כל עובד ועובד , בפועל דיווח פרטני מבוצע כיום רק פעמיים בשנה , וביתר החודשים מדווחים המעסיקים רק על מספר המועסקים שלהם והשכר המצרפי המשולם להם . המשמעות היא שהמידע שבידי הבט"ל איננו עדכני. לפיכך, המליץ המבקר בתקופת הקורונה , לעבור לדיווחים חודשיים פרטניים, שינוי שיכול לשפר משמעותית את התשתית לקבלת החלטות מושכלות בנושא שוק העבודה .

המבקר הוסיף כי מעבר לדיווחים חודשיים עשוי גם לתרום לפישוט הליכים בירוקרטיים, בין היתר לצורך מימוש האפשרות הקיימת בחוק ביטוח לאומי לקבלת 'מענק למובטל שעובד בשכר נמוך'. מענק זה ניתן למי שפוטר מעבודתו ומצא עבודה אחרת, בשכר נמוך משכרו הקודם . בכך הוא מעודד יציאה לעבודה ומצמצם את היקפי האבטלה , ומאפשר לעובד להגדיל הכנסתו .

כיום, לדברי המבקר , רבים מהזכאים לקצבה זו אינם עומדים על זכותם זו בשל ההליך הבירוקרטי ושיעור הניצול שלה הוא אפסי. עוד המליץ המבקר לבחון את החסמים הבירוקרטיים ואת הדרכים למימוש מיטבי של המענק למובטל שעובד בשכר נמוך, על מנת שהתהליך יהיה יעיל, ראוי וכך שייושם באופן מקוון.

תעסוקורונה:מבקר המדינה: ״המצב שבו אין נתונים על מצב התעסוקה, פוגע בהחלטות הממשלה״

מתניהו_אנגלמן

מוסד_לביטוח_לאומי

שירות_התעסוקה


על פי נתוני הלמ"ס , במרבית הענפים שנסקרו מספר המשרות הפנויות היה גבוה מזה שלפני משבר הקורונה . עם זאת, מספר המועסקים בפועל , במרבית הענפים , היה נמוך משמעותית מב-2019

מספר המשרות הפנויות עמד בחודש מרץ על כ-112.5 אלף, כך פרסמה היום (ראשון) הלשכה המרכזית לסטטיסטיקה . זהו המספר הגבוה ביותר שנצפה מאז תחילת סקר המשרות הפניות בלמ"ס ב-2009. השיא הקודם נרשם בחודש מאי 2017, ועמד על 106.5 אלף משרות פנויות.

במרבית הענפים שנסקרו , מספר המשרות הפנויות היה אף גבוה ממספרן לפני משבר הקורונה (על פי ממוצע המשרות הפנויות בשנת 2019). על פי הנתונים , בחודש מרץ 2021 כ-30% מהעסקים מגייסים עובדים, זאת לעומת 21% מהעסקים בפברואר 2021.

עם זאת, מספר המועסקים בפועל , במרבית הענפים שנבדקו , היה נמוך משמעותית ממספרם ב-2019. יוצאי הדופן היו ענפי המידע , התקשורת , הבריאות והסיעוד .

בכ -19% מהעסקים נרשמו פחות ממחצית המועסקים בהשוואה לערב משבר הקורונה . כ-47% מהמעסיקים צמצמו את מספר המועסקים שלהם בפחות מ-50% , או לא צמצמו אותו בכלל. כ-34% מהעסקים שנסקרו איישו יותר משרות מאשר לפני המשבר .

הירידה המשמעותית ביותר במספר המועסקים מאז תחילת המשבר נרשמה בענף האירוח האוכל . ב-2019 העסיק הענף 215 אלף איש בממוצע , בחודש מרץ השנה עמד מספר המועסקים בו על 94 אלף בלבד. ענף האמנות , הבידור והפנאי העסיק 152 אלף איש ב-2019, ובמרץ השנה הועסקו בו 107 אלף איש בלבד.

גם בענף המסחר נרשמה ירידה משמעותית במספר העובדים . ב-2019 הועסקו במסחר 422 אלף איש, בחודש מרץ השנה הועסקו 376 אלף איש בלבד. בענף השירותים המקצועיים , שירותי הניהול והתמיכה והפעילות בנדל"ן ירד מספר המועסקים מ-425 אלף ל-384 אלף.

שיא של כל הזמנים: 112.5 אלף משרות פנויות נרשמו בחודש מרץ

משרות_פנויות

משבר_הקורונה

מספר_המשרות_הפנויות3

מספר_המועסקים_בפועל

ענף_האירוח_האוכל

ענף_האמנות_הבידור_והפנאי


עובדת סוציאלית בביה"ח השיקומי רעות בת"א אובחנה כחולת קורונה

48 מטופלים במחלקת השיקום שבאו איתה במגע הוכנסו לבידוד . מביה"ח נמסר כי הצוות הרפואי ערוך להמשיך ולהעניק את הטיפול הדרוש למטופלים בתקופת הבידוד

עובדת סוציאלית במחלקת שיקום בבית החולים השיקומי רעות בתל אביב נמצאה חיובית לנגיף הקורונה . בית החולים מבצע כעת חקירה אפידמיולוגית מקיפה, ובמקביל הוכנסו כל 48 המטופלים שבאו איתה במגע לבידוד של שבועיים במחלקת השיקום . הודעה נמסרה למשרד הבריאות .

מבית החולים נמסר כי "הצוות המקצועי ערוך ומוכן להמשיך להעניק טיפול לכל צרכי המטופלים בעת תקופת הבידוד ".

נגיף הקורונה:עובדת סוציאלית בביה"ח השיקומי רעות בת"א אובחנה כחולת קורונה

עובדת_סוציאלית


גידול של 1.7% : אוכלוסיית ישראל בתחילת 2021 מונה כ-9.3 מיליון תושבים

האוכלוסייה בישראל גדלה במהלך 2020 ב-151 אלף נפש. כ-20 אלף עולים עלו לישראל , ירידה של 42.6% לעומת התקופה המקבילה אשתקד. כ-50 אלף נפטרו

במהלך שנת 2020 נוספו לאוכלוסיית ישראל כ-151 אלף נפש, אחוז גידול של 1.7% – כך עולה מהודעת הלשכה המרכזית לסטטיסטיקה שפורסמה היום (חמישי).

רוב הגידול (84% ) של אוכלוסיית ישראל נבע מריבוי טבעי, והשאר (16% ) – ממאזן ההגירה הבין -לאומית. המדינות העיקריות שמהן הגיעו העולים השנה היו: רוסיה (38.1% ), אוקראינה (15.1% ), צרפת (11.0% ) וארה"ב (10.7% ).

במהלך השנה הנוכחית , עקב התפרצות נגיף הקורונה וסגירת הגבולות האוויריים של ישראל, חלה ירידה משמעותית במספר העולים שהגיעו לארץ . במהלך עשרת החודשים הראשונים של 2020 (ינואר-אוקטובר) הגיעו לישראל 15.8 אלף עולים, ירידה של 42.6% לעומת התקופה המקבילה אשתקד.

במהלך השנה נוספו לאוכלוסייה כ-176 אלף תינוקות, כ-20 אלף עולים (לעומת כ-34 אלף עולים אשתקד) וכ -11 אלף מהגרים אחרים (אזרחים עולים ואנשים שהיגרו במסגרת חוק הכניסה ).

במהלך שנת 2020 נפטרו כ-50 אלף איש, עלייה לעומת 2019 בה נפטרו כ-45 אלף איש. בחודשים הראשונים מאז כניסת נגיף הקורונה לישראל , מספר הנפטרים מהנגיף היה נמוך יחסית וכך גם האחוז מסך נפטרים. אולם מאמצע יולי אחוז זה נמצא במגמת עלייה. עם זאת, בסוף אוקטובר חלה ירידה באחוז הנפטרים מקורונה מסך הנפטרים .

הישראלים:גידול של 1.7%: אוכלוסיית ישראל בתחילת 2021 מונה כ-9.3 מיליון תושבים

אוכלוסיית_ישראל

המדינות_העיקריות

השנה_הנוכחית

נגיף_הקורונה

אחוז_הנפטרים_מקורונה


ראש הממשלה ושר האוצר : מענק של 70% מהשכר החודשי לעצמאים

בעקבות הביקורת הקשה , משרד האוצר הודיע על הסרת רוב הקריטריונים והגדלת המענק עד לתקרה של 10,500 ש"ח, בדומה לדמי אבטלה. אחרי השינוי , 600 אלף עצמאים יהיו זכאים למענק

אחרי המחאה הציבורית הנרחבת , הודיעו הבוקר (רביעי) ראש הממשלה ושר האוצר כי מענק הסיוע לעצמאים יורחב משמעותית בפעימה הבאה : חלק ניכר מהקריטריונים יוסרו, המענק יגדל ל-70% מהשכר ועד לתקרה של 10,500 ש"ח. זאת לעומת ההחלטה הקודמת , על פיה עמד המענק על מקסימום של 6,000 עד 8,000 ש"ח.

השינוי משווה בפועל במידה רבה בין המענק לעצמאים לדמי אבטלה, ויכנס לתוקף בחודש אפריל. על פי הערכות האוצר , לאחר הרחבת הזכאות , יגיע המענק לכ -600 אלף עצמאים.

לצורך מימון השינויים הוחלט על הקצאת כ-1 מיליארד ש"ח נוספים לטובת הרחבת מענק הסיוע לעצמאים , כך שהוא יעמוד על 4 מיליארד ש"ח.

ההרחבה תתבצע על פי הפירוט הבא :

הכללת שכירים בעלי שליטה – נושא זה עלה שוב ושוב בדיונים על הזכאות למענק , ויצר עמימות לגבי הזכאים .

שיעור המענק יוגדל ל-70% מההכנסה החייבת החודשית הממוצעת – בדומה לדמי אבטלה.

הגדלת המענק המקסימלי לסכום של 10,500 שקל – במקום 8,000 שקלים לחודש אפריל לפי ההחלטה הקיימת .

הגדלת תקרת ההכנסה החייבת ל-1 מיליון שקל בשנה .

ביטול הקריטריון של הכנסת משק הבית – קריטריון שמנע מרבים את המענק בגלל רווחי בן או בת זוגם.

ההכנסה החייבת החודשית הממוצעת . תקבע לפי שנת 2018 או שנת 2019, לבחירת העצמאי

ירידת מחזור הפעילות בהיקף של 25% תיבדק לפי חודשים מרץ-יוני.

כלכלת הקורונה:ראש הממשלה ושר האוצר: מענק של 70% מהשכר החודשי לעצמאים

מענק_הסיוע_לעצמאים

ההחלטה_הקודמת


תעשיית הבשר הישראלית חיה על זמן שאול

סגירתו של מפעל אדום אדום, שבבעלות תנובה, ירדה מהפרק לעת עתה. אך הענקת מכסות יבוא בשר טרי לחברת האם קוצבת את חייו . ממש כמו בשאר ענפי החקלאות , לא מדובר במקרה אלא בשיטה

משרד האוצר הכריז שיפתח את שוק הבשר לייבוא ויגדיל את מכסות הייבוא של בשר טרי. תנובה, יצרנית הבשר הגדולה בישראל , נעמדה על על הרגליים האחוריות ואיימה בסגירתו של מפעל אדום אדום ופיטוריהם של כ-200 עובדים.

במשרד האוצר , במקום לגנוז את הורדת המכסים ולחזק את החקלאות והתעשייה המקומיות , החליטו לתת לתנובה חלק מהמכסות ולדרג את שחרורן של המכסות לכמה שנים. פיטוריהם של העובדים שנשלחו להישכב על הגדר עבור תנובה נדחו לעת עתה. מגדלי הבקר מבינים שמכרו אותם . אז מה בעצם קורה פה?

יצרן ויבואן – מתכון לחיסול התעשייה המקומית

במאי האחרון פרסמה הרשות להגבלים עסקיים המלצה שלא לאפשר לתנובה ודבאח , המחזיקים ביחד בנתח של יותר מ-80% משוק הבשר הטרי , לקבל מכסות לייבוא פטור ממכס . על פי המחקר שבוצע בחטיבת התחרותיות שלה , המליצה הרשות להקצות מכסות יבוא דווקא לבתי המטבחיים הקטנים והבינוניים , על מנת לאפשר צמיחה של שחקנים שינגסו בנתח השוק של שתי הגדולות . על פי תפיסת הרשות , ביזור שוק הבשר הריכוזי יוביל לחיזוק התחרות ולהורדת מחירים.

אם כך מדוע הסכימו באוצר לאפשר לתנובה ולדבאח להשתתף במכרזים על מכסות הייבוא הפטורות ממכס ? יכול להיות שבשם הורדת המחיר לצרכן מוציא האוצר לפועל מדיניות אחרת? את התשובה ניתן למצוא בדבריו של אושיק אפרים, מנכ"ל ויטה פרי הגליל , שאמר כי מדיניות הורדת המכסים של משרד האוצר תביא לתוצאה הבאה : "נפטר את העובדים ונהפוך את המפעלים למחסני יבוא". אפרים מעדיף לייצר בחצור הגלילית ולספק עבודה לישראלים . אבל אם המדינה תחייב אותו , במקלות וגזרים , להפוך מיצרן ליבואן הוא יעשה זאת.

לתנובה , שהייתה בבעלות הקיבוצים והמושבים ובעצם בבעלות החקלאים המהווים את שרשרת האספקה שלה , לא היה שום עניין להפוך ליבואנית . אך לעומת תנובה ההיסטורית , לחברת האחזקות הסינית שרכשה את תנובה אין שום עניין במגדלי הבקר , ברפתנים או בחקלאים הישראלים ובטח שלא בעובד הישראלי . תנובה הסינית , אם היה מתאפשר לה , הייתה נוטשת את הייצור בישראל , מייבאת (או אולי בעצם מייצאת) לארץ תוצרת ממדינות המסבסדות את הייצור החקלאי והתעשייתי ונשארת עם המותג של הבית .

בהחלטתו להמשיך עם הורדת המכסים (גם אם בקצב איטי יותר), שר האוצר מסמן לתנובה כיצד הוא היה רוצה לראות את האסטרטגיה העתידית שלה . מפעל אדום אדום בבית שאן ניצל לבינתיים . אך ספק אם במדיניות הנוכחית הוא יהיה כאן גם ב-2020, כאשר מכסות היבוא יגיעו לשיא .

בישראל חברות רבות המשמשות כייבואן וכיצרן של מוצרים מקבילים. נטו, יוניליבר (תלמה) ונסטלה (שטראוס) הן מהמובילות של השיטה . הדגים זאת יפה ירון זליכה במיני סידרה של דורון צברי ואמיר בן דוד "מגש הכסף ". זליכה הולך בין מדפי הסופר ובודק מי הן החברות שמאחורי המותגים . כך מתברר שמיונז תלמה המיוצר בישראל מתחרה במיונז המיובא של יוניליבר כשלמעשה מדובר באותה החברה . וזה בעצם הרווח הגדול של תנובה מעסקת המכסות עליה חתמה עם כחלון. היא תוכל להחזיק שני מותגי בשר טרי שיציגו תחרות מדומה אחד בשני .

יש מקום לחשש כי בסופו של יום המותג הישראלי יראה לצרכן הישראלי כפרובינציאלי ונחות . תנובה תמצא מדינה בה ניתן לייצר בזול יותר מבישראל ומותג אדום אדום יעלם יחד עם המפעל בבית שאן ועם מגדלי הבקר הישראלים .

האוצר לא התקפל – שיטת הסלמי עובדת שוב

עם פרסום ההחלטה של כחלון בדבר דירוג הורדת המכסים , יצאו בגלובס בכותרת "האוצר התקפל: פתיחת השוק לייבוא בשר טרי ללא מכס תידחה ל-2020." גם ידיעות אחרונות בחרו בנוסח דומה כשכתבו "כחלון התקפל, מפעל הבשר של תנובה ניצל". למעשה המציאות מלמדת כי לא מדובר בהתקפלות אלא בשיטה .

בדיוק כמו בהורדת מכסי הדבש , הדגים , שמן הזית והירקות המהלך של האוצר מתחיל בהכרזה על מהלך בזק ללא הדברות עם החקלאים והתעשיינים . אלו נעמדים עם הגב לקיר ונאלצים לצאת למאבק על פרנסתם . אחרי מספר ימים של הפגנות ודיונים מגיעים לפשרה . החקלאים מרגישים שהם ניצלו לעת עתה ולפעמים אפילו השיגו איזושהי תמיכה זמנית.

באוצר גם מקדמים את מדיניות הורדת המכסים וגם מציגים עצמם כמי שעמדו מול "קבוצות הלחץ ". אנשי המשרד יודעים כי ברגע שהמכס ירד, גם אם באופן חלקי ומוגבל , והמותגים החדשים נכנסו לשוק אין ממש דרך חזרה. החקלאים והתעשיינים שהתפשרו על מכסה של 50 טון יקבלו אחר כך גם מכסה של 100 טון. כי מה בעצם ההבדל ? בסופו של דבר היעד של האוצר ושל ראש הממשלה נתניהו ברור, ויו"ר המועצה הלאומית לכלכלה אומר זאת באופן גלוי. תעשייה משמעותית וחקלאות בהיקפים גדולים ייעלמו מהמשק הישראלי שיעבור להתבסס על שירותים ומסחר ועל ייבוא מוצרי צריכה. לצורך ביצוע השינוי המבני הזה במשק , הממשלה מתכננת לבטל כל הגנה שהיא מעניקה לייצור המקומי , לטובת השוק "החופשי ".

פרשנות:תעשיית הבשר הישראלית חיה על זמן שאול

הרשות_להגבלים_עסקיים

תנובה_ההיסטורית

החקלאים_והתעשיינים


העשירים מעדיפים את יש עתיד, העניים את יהדות התורה ורע"מ

ההצבעה בבחירות לכנסת ה-24 נעשתה ברובה על פי מעמד כלכלי. הליכוד היא המפלגה החזקה במעמד הביניים

הצלבת נתוני האמת בבחירות לכנסת ה-24 יחד עם חלוקת היישובים לאשכולות חברתיים כלכליים (הלמ"ס), מראה שההשתייכות הפוליטית בישראל היא במידה רבה, עניין מעמדי.

הנתונים מראים שהליכוד היא המפלגה המועדפת על מעמד הביניים הישראלי. ביישובים המדורגים במקומות 7-4 של אשכולות הלמ"ס, הליכוד היא המפלגה הגדולה ביותר, עם כמעט שליש (32.8%) מסך הקולות. יש עתיד מתחילה להוביל החל מהאשכול ה-8, וגורפת כרבע (24.8%) מהקולות ביישובי שלושת האשכולות העליונים.

באשכול הלמ"ס הנמוך ביותר מובילות שתי מפלגות: יהדות התורה ורע"מ. רע"מ מובילה באשכול הזה על הרשימה המשותפת בצורה משמעותית מאוד, (35% מהקולות לעומת 9% למשותפת). חלק מקולות הבדואים ביישובים הלא מוכרים לא נמצאים בחישוב, כיוון שהם לא מדורגים באשכולות הלמ"ס.

מפלגת רע"מ גורפת פחות מ-1% מהמצביעים באשכולות 5 עד 10. יהדות התורה והמשותפת לא עוברות את אחוז החסימה באשכולות 8 עד 10. מפלגת ש"ס אמנם חזקה באשכולות הנמוכים, אבל שומרת על יותר מ-5% תמיכה גם באשכולות 5 עד 7.

בין שתי המפלגות שמתיימרות לייצג את הציונות הדתית, וסיימו את המירוץ בפער של כ-50 אלף קולות לטובת בנט, מתקיים פער מעמדי. הציונות הדתית של סמוטריץ׳ ובן גביר מובילה על ימינה באשכולות 4-1, באשכול 5 שוויון, ובאשכולות 10-6 מובילה ימינה.

יש עתיד וכחול לבן מראות מתאם מושלם בין אשכולות הלמ"ס לשיעור התמיכה בהן: ככל שהיישובים עשירים יותר, כך עולה התמיכה בשתי המפלגות.

מרץ והעבודה חזקות גם הן באשכולות הלמ"ס העליונים, 8 עד 10, אבל אצלן הנתונים לא מראים מתאם מושלם: שתיהן מפסידות קולות באשכול העליון, ומראות שיפור קל באשכול השלישי והנמוך.

ישראל ביתנו קטנה משמעותית מהליכוד אבל דפוס המצביעים שלה דומה: גם היא מגיעה לשיא כוחה באשכולות הביניים 7-4.

מתאם גבוה אפשר למצוא גם בין המצב הכלכלי-חברתי של המצביעים, לשיעור ההצבעה. באשכולות 6-1 שיעור ההצבעה נע בין 53%-58%; באשכולות 8-7 הוא עומד על כ-64%; באשכול 9 על כ-73%; ובאשכול 10 על 71%.

אופן החישוב

הניתוח מתבסס על 3.9 מיליון קולות מתוך 4.3 מיליון קולות כשרים למפלגות שעברו את אחוז החסימה. הפער נובע מקלפיות שלא משויכות ליישובים במדד של הלמ"ס דוגמת מחנות צבאיים, יישובים לא מוכרים בנגב ועוד.

הנתונים מתבססים על הצלבת נתוני ההצבעה לכנסת ה-24, עם דירוגי האשכולות החברתיים כלכליים של הלמ"ס נכון ל-2017 (פורסמו ב-2020).

הדירוג ניתן באופן אחיד לכל המצביעים בכל יישוב, מה שפוגע בדיוק החישוב ביישובים הגדולים. חלוקת הלמ"ס מחברת יישובים עם מאפיינים כלכליים דומים לאשכולות, הומוגניים אך לא שווים בגודלם.

מפלגות_העניים

הצבעה_בחירות_כנסת_24

מעמד_הביניים

אשכולות_הלמס

אשכולות_4_עד_7

הרשימה_המשותפת

יישובים_לא_מוכרים

אשכולות_8_עד_10

יש_עתיד_וכחול_לבן

שיעור_ההצבעה

יישובים_עם_מאפיינים_כלכליים_דומים


הממשלה תתכנס לאשר היום את מסגרת התקציב

בישיבתה הבוקר, תאשר הממשלה גם קיצוץ בתקציב 2016 ואת חוק ההסדרים . אתמול ושלשום התכנס הקבינט החברתי -כלכלי לאישור שורת צעדים ורפורמות שייכללו בחוק ההסדרים .

הממשלה תתכנס הבוקר (חמישי) לאישור מסגרת התקציב לשנים 2018-2017, הכוללת גם קיצוץ בתקציב 2016 וכן את חוק ההסדרים . לקראת ישיבת הממשלה , התכנס אתמול ושלשום הקבינט החברתי -כלכלי ואישר שורה של הצעות ורפורמות הכלולות בחוק ההסדרים . מנגד , שורה ארגונים הכריזו אתמול על צעדי מחאה כנגד הרפורמות השונות . בין המוחים : ההסתדרות הרפואית (הר"י), ראשי הרשויות , התנועה הקיבוצית ועוד . גם בין שרי הממשלה יש מתנגדים לקיצוץ בתקציב 2016 ולחלק מהרפורמות .

אחת הרפורמות שאושרו בקבינט היא זו המתוכננת במכון התקנים . המטרה המוצהרת של הרפורמה היא עידוד התחרות על ידי שינוי הרכבי הוועדות במכון התקנים ונטרול ניגודי עניינים הקשורים לכך שחלק מחברי הוועדות במכון מגיעים מהיצרנים שמוצריהם נדרשים לעמוד בתקנים . עם זאת, במשרד האוצר לא מתכננים להשקיע את הכסף הנדרש על מנת להחליף את המומחים מטעם היצרנים . רפורמה נוספת שאושרה בקבינט היא הרפורמה בשוק התקשורת , שבמרכזה הפרטת עידן פלוס לטובת הקמה של חברת כבלים תחרותית נוספת ליס והוט .

התכנית הכלכלית לשנים 2018-2017 כוללת גם קיצוצים תקציביים ומסים חדשים. בין המסים החדשים ניתן למצוא את המס על דירה שלישית, ביטול הפטור ממס על פיצויי פיטורים משכר של 30,000 ש"ח ומעלה ושינוי אופן המיסוי של חברי קיבוצים. מהצד השני מתכננים באוצר להוריד את מס החברות באחוז וכן שורה של הקלות מס לחברות היי טק במסגרת תכנית להגברת האטרקטיביות של המשק הישראלי להשקעות . על פי התכנית שאושרה בקבינט , חברות הייטק שהכנסותיהן השנתיות גבוהות מעשרה מיליארד ש"ח, ייהנו ממס חברות בגובה של 6% בלבד, על ההכנסות המיוחסות לקניין רוחני. חברות קטנות יותר, ייהנו משיעור מס בגובה 12% .

הקבינט החברתי -כלכלי אישר גם רפורמה שנועדה להקל על עשיית עסקים. על פי ההצעה יקוצרו הליכי רישום של נכסים ויקוצרו הליכים משפטיים הקשורים באכיפת חוזים.

רפורמה נוספת קשורה לאיחוד שירותים המסופקים על ידי הרשויות המקומיות באשכולות של רשויות סמוכות. במשרד האוצר רוצים לאפשר לרשויות לשתף פעולה ביניהן באספקת שירותים שונים בהם לגודל יש יתרון. בניגוד לשאר הרפורמות מדובר בתכנית שתופעל במידת העניין והרצון של הרשויות המקומיות .

עוד בתחום הרשויות המקומיות , אישר הקבינט הכלכלי -חברתי את התכנית לקביעת דמי פיתוח רוחביים ברשויות המקומיות . על פי התכנית , דמי הפיתוח יהיו אחידים באופן ארצי בחלוקה למדרגות על פי פרמטרים של טופוגרפיה וצפיפות .

בסך העל , אין בתכנית הכלכלית של כחלון לשנים 2017-2918 בשורות משמעותיות לציבור הרחב . המדיניות של העדפת הצרכן על האדם העובד ממשיכה, כמו גם הסרת האחריות של המדינה על אזרחיה . יש בה כמה רפורמות טובות ששר האוצר נחוש להעביר, יש בה גזירות מיותרות ובעיקר יש בה הרבה מאוד מאבקים. כחלון החליט לעצבן הרבה אנשים. יכול להיות שהדימוי הזה נעים לשר האוצר .

מאשרים את המסגרת:הממשלה תתכנס לאשר היום את מסגרת התקציב

הקבינט_החברתי_כלכלי

הרפורמה_בשוק_התקשורת

רשויות_מקומיות

רשויות_מקומיות2

תכנית_כלכלית_2017-2018


יו"ר נעמת חגית פאר מצטרפת ל'מחאת השביס ': "לא נשב בשקט "

בעקבות ביקורת על אברג'יל שהנחתה את טקס הדלקת המשואות כששביס לראשה , החלו נשות ציבור להצטלם עם שביס לאות הזדהות. "לכל אישה וגבר הזכות ללבוש ולעטות את שיחפצו ", כתבה פאר

יו"ר נעמת חגית פאר מצטרפת ל'מחאת השביס ', כהזדהות עם מנחת טקס המשואות לינור אברג'יל, שהנחתה את טקס המשואות עם שביס לראשה . בדומה לנשות ציבור נוספות, הצטלמה פאר היום (שישי) עם כיסוי ראש לראשה , תוך מחאה על "ההתקפות המכוערות נגד לינור אברג'יל" ברשת . המחאה התעוררה בעקבות פוסט שכתב שופט השלום בדימוס עודד אל יגון, שכתב במהלך הטקס בחשבון הפייסבוק שלו "המגישה חובשת לראשה תרבוש רב קומות, כמצווה בימים אלה על נשים שומרות מצוות", בתוספת הערות מיניות על גופה של המגישה . במהלך סוף השבוע הסיר השופט אל-יגון את הפוסט מהרשת .

"לינור היא אישה אמיצה, רהוטה וחכמה . ראינו כולנו את התגובות המכוערות והמקטינות ולא נשב מנגד בשקט ", כתבה חגית פאר, "הגדיל לעשות השופט בדימוס עודד אל-יגון שכינה את כיסוי הראש של לינור אברג'יל בטקס המשואות 'תרבוש רב-קומות', ובאותה נשימה לא פספס הזדמנות להתייחס לשדיה של המנחה ", הוסיפה.

"אני משוכנעת שכבוד השופט לא היה מרשה לעצמו להתבטא בצורה עלובה ומכוערת שכזו כלפי גבר – שיתבייש לו ", הוסיפה פאר, "לכן, רגע לפני כניסת השבת – כולנו לינור אברג'יל. לא נאפשר הקטנה והחפצה של נשים ולכל אישה וגבר הזכות ללבוש ולעטות את שיחפצו , ודאי אישה כמו לינור שאין אחד שיכול ללמד אותה עוצמה נשית ורוחנית מה היא".

נשות ציבור נוספות שהביעו הזדהות עם המנחה לינור אברג'יל הן שרת התרבות והספורט מירי רגב, האחראית על הטקס , שאמרה לאברג'יל כי "השביס שלך הוא כתר המורשת על ראשך ועל ראשנו ", שרת המשפטים איילת שקד, חברות הכנסת שרן השכל (הליכוד ), פנינה תמנו-שטה (כחול לבן) ועידית סילמן (הבית היהודי ), מנחת הטלוויזיה קורין גדעון והעיתונאית בת אל קולמן. השופט בדימוס אל-יגון, מסר לאתר 'חדשות 12' כי אינו מתנצל על דבריו , אך בהמשך הסיר את הפוסט .

סולידריות נשית:יו"ר נעמת חגית פאר מצטרפת ל'מחאת השביס': "לא נשב בשקט"

עודד_אל_יגון


עשרות נרצחים ופצועים בירי בתוך מועדון לקהילה הגאה באורלנדו , פלורידה

אירוע הירי הקטלני ביותר מאז 9/11 - המשטרה המקומית חוקרת יחד עם ה-אפ.בי.אי את האירוע , שנחקר כאירוע טרור. אגודת הלהט"ב הישראלית בודקת אם יש ישראלים בין הנפגעים .

חמוש פתח באש במועדון הגייז The pulse, באורלנדו פלורידה שבארצות הברית , המשטרה המקומית מדווחת על מעל 20 נרצחים. האירוע נחקר כאירוע טרור.

סביב השעה 02:00 שעון מקומי, נפתחה אש על המבלים במועדון . שוטר שהגיע למקום ניהל בתוך המועדון קרב יריות עם היורה שברח לצד אחורי של המועדון . לאירוע הגיעו שוטרים נוספים, צוות של היחידה ללוחמה בטרור וסוכני אפ.בי .אי. סביבות השעה 05:00, לאחר מצור של מספר שעות על היורה , הוחלט לחלץ בני ערובה נוספים. למשטרה היה קשר עם 20 אנשים שהיו בתוך המועדון . החילוץ בוצע באמצעות פעולת הסחה של פיצוץ מבוקר של המשטרה ובאמצעות רכב משוריין איתו ניגחו את אחד מקירות המועדון בנסיון לחלץ את בני הערובה . בקרב יריות נוסף עם החמוש הוא נהרג מהירי . על היורה נמצאו רובה סער, אקדח ומטען חשוד. על פי דיווחים שונים לא ברור עדיין אם מדובר היה ביורה אחד או יותר. משטרת אורלנדו בשלב זה סגרה את האזור והרשויות עוסקות בפינוי הנפגעים לבית החולים הקרוב .

במסיבת עיתונאים של משטרת אורלנדו דווח על 50 הרוגים, ו 53 פצועים אשר שפונו לבית חולים. משטרת אורלנדו עידכנה שהחקירה תמשך במשותף עם סוכנות האפ .בי .אי.

לאזור מגיעים הורים וחברים מודאגים של מבלים ועובדי המועדון איתם לא הצליחו ליצור קשר מאז פורסם על אירוע הירי .

בסביבות השעה 02:00 (שעון מקומי) נכתב בעמוד הפייסבוק של המועדון שעל כל המבלים לצאת מהמועדון ולהמשיך לרוץ. הציוץ נמחק בינתיים.

ריכרדו נגרון אלמודובר אמר לחדשות BBC שהיורה פתח באש בסביבות השעה 02:00 במועדון שהיה לפני סגירה. "שמענו יריות רצופות. בחדר שהייתי אנשים השתטחו על הרצפה . לא יכולתי לראות את היורה או אנשים שנפצעו ." עוד אמר אלמודובר, "בנקודה מסויימת הייתה עצירה (בירי ש.נ.) חלק מאיתנו קמו מהרצפה והלכנו ליציאה שהובילה החוצה ליציאה . לאחר מכן פשוט המשכתי לרוץ."

אתר האינטרנט של מועדון ה PULSE מספר כי המועדון הוקם בשנת 2004 לזכר אחיה של ברברה פוֹמה שמת ממחלת האיידס בשנת 1991. המועדון , מעבר להיותו מקום בילוי של הקהילה הגאה , משמש גם כמרכז לקהילה שמטרתו להגברת מודעות וחינוך למניעת ההדבקות בוירוס HIV, ומקיים גם קשרים ושיתופי פעולה עם ארגונים נוספים בעלי מטרה זהה.

אירוע הירי על מועדון מתרחש על רקע רצח אחר שהתרחש אף הוא במקום בילוי בעיר . הזמרת כריסטינה גרימי, שזכתה במקום השלישי בתחרות המוזיקה "The Voice" בעונה השישית , נרצחה בירי אחרי ההופעה בעת שהעניקה חתימות למעריצים . על היורה השתלט אחיה של הזמרת שעוד הספיק לירות בעצמו ומת מאוחר יותר מפצעיו .

האגודה למען הלהט"ב בישראל פרסמה הדף הפייסבוק שלה : האגודה מזועזעת מהדיווחים הקשים על הפיגוע נגד חברי הקהילה הגאה בארצות הברית . נפנה באופן מיידי לעמיתינו בפלורידה ונציע את עזרתינו בטיפול הנפשי בנפגעים . אנחנו שולחים את תנחומינו למשפחות ההרוגים ואת החיזוק שלנו לפצועים .

"חברי הקהילה בארץ מזועזעים. זה אירוע חריג וחמור מאוד ממה שמצטייר ." כך אומר אמרי קלמן יו"ר שותף של אגודת הלהט"ב בישראל ומוסיף , "זה מציף את הטראומה מחדש לחברי הקהילה בארץ " בדבריו , מכוון קלמן לרצח הנערה שירה בנקי במצעד הגאווה בירושלים בשנה שעברה והרצח בברנוער בתל אביב לפני 7 שנים בו נרצחו ניר כץ וליז טרובישי ונפצעו עוד 11 נערות ונערים . ביחס לרצח בברנוער קלמן מציין ומזכיר שהרוצח עדיין מסתובב חופשי.

ירי במועדון להט"ב בארה"ב:עשרות נרצחים ופצועים בירי בתוך מועדון לקהילה הגאה באורלנדו, פלורידה

המשטרה_המקומית

אגודת_הלהטב_הישראלית

מבלים_ועובדים

ריכרדו_נגרון_אלמודובר

כריסטינה_גרימי

הרצח_בברנוער


כל גורמי המקצוע לדורותיהם פועלים לבטל את הסעיף הזה בחוק - ונכשלים

בדיון בוועדה לביקורת המדינה נחשפה ביקורת קשה על "חוק מילצ'ן". משה אשר: "אנחנו הולכים כעיוורים כבר עשר שנים. אנחנו לא יודעים כמה הפטור עולה, כמה אנשים קיבלו אותו , כמה עלו בעקבותיו "

"ישראל הפכה למקלט מס מהגרועים שיש . הפטור מדיווח פסול מעיקרו , הגיע הזמן לתקן אותו – ויפה שעה אחת קודם" כך אמר הבוקר יו"ר רשות המיסים , משה אשר בדיון בוועדה לביקורת המדינה על חוק מילצ'ן. דבריו הקשים של אשר מגיעים על רקע פיצול תיקון החוק מחוק ההסדרים . יו"ר הועדה , ח"כ שלי יחימוביץ (המחנה הציוני ) אמרה כי "מדובר על פרצת מס שמתאימה למדינות עולם שלישי. מכניסים לכאן הון שחור, בניגוד לכל סטדנדרט בינלאומי, והניסיון לתקן את הפרצה הזו חומק לו באורח פלא שנה אחר שנה מתחת לרדאר . כל גורמי המקצוע לדורותיהם מחזיקים בעמדה שיש לבטל את הסעיף הזה בחוק – ופעם אחר פעם הם מוותרים ולא מצליחים להעביר את ביטולו ".

הדיון שעסק בתיקון 168 לחוק מס הכנסה, ידוע יותר בכינויו 'חוק מילצ'ן'. בשנת 2014 פרסם מבקר המדינה דו"ח בו כתב כי "הפטור מדיווח על הון ונכסים שנצברו מחוץ לישראל אינו עומד באמות מידה בין לאומיות של שקיפות וחילופי מידע, וכי קיים חשש שבעקבותיו יוחדרו לישראל כספים שמקורם בפשע ". החוק הגיע לכותרות בזמן האחרון לאחר שפורסם , במסגרת חקירת תיק 1000, כי מילצ'ן ביקש לקדם הארכה של תוקף הפטור ממס הניתן לעולים חדשים ותושבים חוזרים עם כניסתם למדינה , מתקופה של עשר שנים לעשרים שנה.

מנהל החטיבה הכלכלית במשרד מבקר המדינה , עו"ד צחי סעד תיאר את חומרת הממצאים בדו"ח המבקר כשאמר כי "במשך השנים קיבלנו דגלון אדום מהרשויות ברמה הבינלאומית . הצבענו על כך שהפטור מדיווח לא עומד באמות המידה של השקיפות הנדרשת ומאפשר כניסת כספי פשע. בבדיקה שביצענו גילינו כי לגבי חמישה עולים התקבלו בקשות לקבלת מידע מגורמי אכיפה בחו"ל , ולגבי שניים נוספים התקבלו בקשות למידע מהמשטרה בישראל בסוגיות של סחר בנשים והלבנת הון. יש פה יותר מנורות אזהרה אדומות לפעילות בלתי חוקית". בהקשר זה יש לציין כי עיקר הביקורת בדו"ח המבקר נוגעת לפטור מדיווח על הכנסותיהם ולא לפטור מתשלום המס עליהן .

במהלך הדיון הצביע מנהל רשות המיסים משה אשר על הנזק החמור שיוצר סעיף 168 והבעייתיות שבהארכת תוקפו . אשר אמר כי הפטור מדיווח פסול מעיקרו , ואין כל סיבה לתת אותו . "אנחנו הולכים כעיוורים כבר עשר שנים. אנחנו לא יודעים כמה הפטור עולה, כמה אנשים קיבלו אותו , כמה עלו בעקבותיו , כמה הם השקיעו, מה קיבלנו ומה איבדנו. זה עשר שנים שישראל הפכה למקלט מס מהטובים , או מהגרועים , שיש בעולם , ולא מצאנו עוד אף מדינה בעולם שיש בה חוק דומה. מדובר אפוא גם על נזק תדמיתי גדול. עוד משהו שכדאי להבין הוא שהחוק מעודד השקעה בחו"ל , ולא בארץ , מכיוון שעל השקעות בארץ העולים והחוזרים משלמים מס מלא מהיום הראשון . ניסינו לבטל את החוק שנה אחר שנה. בשנת 2013-2014 זה עבר קריאה ראשונה, אבל אז פוצל החוק מחוק ההסדרים ולא קודם, וזאת בשל "שיקולים כלליים" של העברת התקציב . גם בתקציב 2019 הניסיון לבטל את סעיף 14(ד), המעניק לשר האוצר את האפשרות להאריך את הפטור בעשר שנים נוספות, פוצל מחוק ההסדרים , בטענה שהוא יקודם במסלול רגיל כהצעת חוק נפרדת. לדעתנו הגיע הזמן לתקן את החוק הזה – ויפה שעה אחת קודם".

חוק מילצ'ן:כל גורמי המקצוע לדורותיהם פועלים לבטל את הסעיף הזה בחוק - ונכשלים

גורמי_המקצוע

וועדה_לביקורת_המדינה

הסעיף_הזה_בחוק

עולים_חדשים_ותושבים_חוזרים


שחקנית ופרשנית הכדורגל, אשרת עיני, מחתה על חוסר ההשקעה התקציבית, התנאים הקשים של מחלקות הילדות וחוסר החשיפה התקשורתית. ח"כ מירב בן ארי (יש עתיד): "לצערי המדינה שכחה אתכן מאחור, אנחנו נדחוף קדימה"

כנס "עתיד כדורגל הנשים" התקיים אתמול (רביעי) בשיתוף פעולה של ארגון "כדורגלניות עושות שינוי" ושדולת הנשים בישראל. בכנס השתתפו שחקניות, מאמנות, נשות מקצוע מתוך ענף הכדורגל וחברי הכנסת מירב בן ארי (יש עתיד) ורם שפע (העבודה).

שחקנית ופרשנית הכדורגל, אשרת עיני, דיברה בפתיחת הכנס על חוסר החשיפה, חוסר ההשקעה התקציבית והתנאים הקשים בהם פועלות מחלקות הילדות והנערות במועדוני הכדורגל בישראל. "במהלך 23 שנה של הליגה, היה רק שידור אחד בטלוויזיה, בשנתיים האחרונות היו עוד שלושה שידורים מהגביע", אמרה עיני. "אנחנו לא יכולים לגייס ספונסרים, כי יש אפס נראות. נבחרת ישראל לא קיימה משחק אימון בינלאומי אחד בחמש השנים האחרונות".

עיני, ואחריה מאמנות ושחקניות נוספות, סיפרו על האפליה בחלוקת המתקנים בהשוואה לקבוצות הגברים: "ילדות הן האחרונות בשיבוצי המגרשים. לדוגמה, ילדות מקבוצת בנות נתניה מקבלות את המגרש רק בשעה 20:00, כי המגרשים מחולקים כך שהילדים והנערים מקבלים את המגרש לפניהם".

"למדינה יש אחריות כלפי הילדות והנערות שנמצאות בבית"

בסיום דבריה עיני הפנתה את האחריות הציבורית של חברי הכנסת להיות שותפים ליצירתו של השינוי ביחס ובאמצעים של כדורגל הנשים בישראל: "למדינה יש אחריות ציבורית אדירה כלפי הילדות והנערות שנמצאות בבית. אנחנו רוצות להציע להן להיות חלק מהחברה הבריאה שלנו. יש לנו את כל הפוטנציאל להצליח, אנחנו מסתכלות על מדינות אחרות ורואות איך הן הגיעו לשם, גם אנחנו יכולות. זה הזמן לחוקק חוקים שיעזרו לנו להגיע למקום הזה".

ח"כ רם שפע הגיב על הדברים והציע מספר כיווני פעולה בעתיד הקרוב. "ראיתי שהדברים שנאמרו כאן, הגיעו מהלב. קיימים פערים מגדריים, הם בכל תחום של החיים שלנו", אמר שפע. "יש המון דברים שחברי כנסת יכולים לעשות, בעיקר לשנות מדיניות. הסיפור של התקשורת הוא קריטי, חשיפה בגיל צעיר תייצר עוד ביקוש שיוצר מציאות. המתקנים הם אחד האתגרים היותר גדולים בכלל בספורט הישראלי. זה אחד הדברים שאנו מודעים לכך שצריך לעשות".

ח"כ מירב בן ארי, הוסיפה: "היום למדתי יותר את האירוע, וזה אירוע שניתן לטפל בו. אנחנו נתקדם ברמת השלטון המקומי, נבדוק גם מה העניין לגבי התקשורת והטוטו, ארגונים שאנחנו יכולים לקיים פגישות ולהביא נציגות שלכן, כדי לראות למה בכל המדינות זה זז קדימה ואנחנו די מאחור. זה תהליך. לצערי המדינה פשוט שכחה אתכן מאחור ואנחנו נדחוף אתכן לשם".

יעל שמיר, מנהלת הפיתוח בשדולת הנשים אמרה ל'דבר': "המטרה של קיום הכנס הייתה ללמוד על מצב הספורט בישראל וכדורגל הנשים בפרט. לא רק לשקף את המציאות, אלא גם למצוא את הפוטנציאל לשינוי ולשיפור".

"חברי הכנסת מירב בן ארי ורם שפע הביעו עניין ורצון לנסות לשנות דברים", הוסיפה שמיר. "צריך להתערב במידה כזאת שתגרום לרשויות השונות להבין איך האפליה הכל כך עמוקה וארוכת שנים הזאת פוגעת בסיכוי של ילדות ונערות לשחק. בנוסף, איך הן יכולות ליהנות מכל התוצרים הנלווים של דימוי גוף, ביטחון עצמי ותחרותיות. הדברים האלו יכולים לתרום לנשים להפוך למנהיגות, לחזק ולהעצים אותן".

חוסר_ההשקעה_התקציבית

מחלקות_הילדות

התנאים_הקשים

חוסר_החשיפה_התקשורתית

כדורגל_הנשים

ילדות_בנות_נתניה

הילדות_והנערות

מדינות_אחרות

פערים_מגדריים

הספורט_הישראלי

תוצרים_נלווים


מי שקורא את העיתונים הכלכליים ואת המסרים הלא רשמיים היוצאים ממשרד האוצר יכול לקבל את הרושם שתוספת השכר היא גחמה חסרת אחריות של פוליטיקאים שנכנעו לקבוצת לחץ. קצת רקע מראה עד כמה הקשר של הסיפור הזה למציאות קלוש. פרשנות

ביממה האחרונה אנחנו רואים את התקשורת הכלכלית בישראל מיישרת קו למתקפה כוללת נגד ההסכמות של שר האוצר והשר לביטחון פנים מול השוטרים. 'הפקידים לא ידעו' הם זועקים, 'כלכלת בחירות', 'הפקרות פיסקלית' ושלל ביטויים שנועדו ליצור דה לגיטימציה למהלך. עמירם ברקת טען בגלובס כי "זה היה מאבק כמעט חסר סיכוי וכפוי טובה כנגד אחת מקבוצות הלחץ החזקות במדינה", בעוד בכלכליסט קבע עמרי מילמן ש'הציבור הרחב ישלם את המחיר'. סטלה קורין ליבר מגלובס הצטיינה בתיאורי הבורקס, המיץ והחיוכים כסמלים לשחיתות ונהנתנות ומירב ארלוזורוב קבעה כי מדובר ב"רפיסות וחוסר אחריות הגובלת ברשלנות".

במרכזן של כל זעקות ההפחדה עומדות שלוש קביעות: אחת היא שאסור לנבחרי ציבור לקבל החלטות ללא אישור מקדים מפקידי האוצר. השנייה היא שהשוטרים (שעל פי חוק אפילו אסור להם להתאגד) הם קבוצת לחץ אינטרסנטית שחומסת את קופת הציבור. והשלישית היא שהוצאת ציבורית על משכורות לעובדי ציבור (פחות מתוספת השכר שהופקעה מהם לאורך שנים שלא כחוק) היא פעולה בזבזנית וחסרת אחריות. את הקביעות האלה כלל אין צורך להוכיח: הן אקסיומות מובנות מאליהן.

ובכל זאת, בדיקה מעמיקה יותר מראה שהסיפור האמתי רחוק מזה המצטייר מזעקות הגוועלד. למרות שמעיון בכלי התקשורת אפשר לקבל את הרושם שמדובר בהחלטה שרירותית ופזיזה, נבחרי הציבור קבלו את ההחלטה לאחר יותר משנה של מחאות, מריחות, צוותי עבודה ומשא ומתן. בניגוד לכותרות על עשרות מיליארדי שקלים, מדובר בהחלטה שההשפעה שלה על הקופה הציבורית מוגבלת מאוד ונפרסת לאורך שנים. הפקידים במשרד לא אהבו את ההחלטה שלא תואמת את התפיסה השלטת במסדרונות האוצר לגבי גודל התקציב, וקשה להאמין שכחלון לא הכיר את עמדת הפקידים לפני שניגש למו"מ מול השוטרים. בסופו של דבר כחלון עשה דבר שאמור להיות מובן מאליו בדמוקרטיה: נבחרי הציבור מקבלים החלטות והפקידים מבצעים אותן ולא להפך.

בכתבתה בדמה מרקר טוענת מירב ארלוזורוב על בעיה בחוקיות המנגנון של הלוואות בערבות מדינה, מנגנון שנועדו לגשר על הצורך של המדינה לפרוס לאורך שנים את התשלום לשוטרים על שכר שהופקע מהם לאורך שנים. לטענתה מדובר במנגנון עוקף תקציב ועל כן "מדובר בסעיף לא חוקי". האמת היא שאת התרגילים לדחיית תשלומים והעברת הוצאות בין שנת תקציב אחת לאחרת המציאו אנשי האוצר מזמן. כך עשו בהגדלת התשלומים לקרן הפיצויים של מס רכוש כדי להקטין את הכנסות המדינה ב-2016, למעשה כך פועלת כל שיטת בניית התשתיות באמצעות מכרזי PPP. הבעיה החוקית היחידה ששתי ערכאות משפטיות כבר פסקו בה היא שבמשך 12 שנה המדינה לא שילמה לשוטרים ולסוהרים את תוספת השכר המגיעה להם.

הכתבים הכלכליים של כלכליסט, גלובס ודה מארקר גם דואגים לצייר את השוטרים והסוהרים כקבוצת לחץ לא לגיטימית. גם כאן המציאות רחוקה מאוד מהתיאורים. בשנת 1979 החליטה הממשלה לאסור בחוק על השוטרים להתאגד במסגרת איגוד מקצועי. כדי להגן עליהם הוחלט להצמיד את שכרם של השוטרים ואנשי השב"ס לשכר משרתי הקבע. זכות השביתה לא עומדת לשוטרים ואין להם, לא שאלטר ולא מנוף לחץ על משרד האוצר. מה כן יש לשוטרים? ארגון גמלאים וארגון של נשות השוטרים שיכול לצאת להפגין בשמם ושר לביטחון פנים שבוחר להגן על האנשים המשרתים תחתיו. יש לציין שהשכר הממוצע של השוטרים, אלו שמשרתים בשטח, שבעה ימים בשבוע, בלילות ובשבתות נמוך במעט משהשכר הממוצע של עובדי המדינה.

באשר לפגיעה בתקציבי הרווחה והבריאות האמת היא שהשוטרים הם אלו שסבסדו בשנים האחרונות את תקציב המדינה שדחתה תשלום שהגיע להם. אם פקידי האוצר דואגים לתקציב הבריאות הם יכולים לתמוך בהעלאתו על חשבון עודפי הגביה שהופנו בלהיטות יתר להקטנת החוב. העמדת שכר השוטרים מול תקציב הבריאות, כאילו משטרה מתפקדת היא לא שירות חיוני לאזרח היא לא יותר מגניבת דעת. האיומים בדבר קיצוצים הם דמגוגיה זולה שנועדה לשרת את עמדתם של הדוגלים בהקטנת הוצאות הממשלה והעמדת יעד הגרעון כשוט מעל כל החלטה להיטיב עם אזרחי המדינה.

מעבר לכל הסיפור הזה כדאי להגיד שכחלון לא חתם על הסכם אלא על מתווה שכפוף לאישור הממשלה. הסיכום שאליו הגיע כחלון מחלץ את הממשלה ממצב תקוע כשהעלות הגדולה של התוספת הרטרואקטיבית נובעת בעיקר בגלל חוסר הנכונות של הממשלות של העשור האחרון להתמודד עם הפלונטר הזה. כשמצד אחד בית המשפט אמר את דבר ומצד שני השר לביטחון פנים מניח על השולחן את זכות השוטרים להתאגד, כחלון הגיע לפתרון ראוי שמחזיר קצת את הצבע ללחיים של המשרתים במשטרה.

העיתונים_הכלכליים

השר_לביטחון_פנים

זעקות_ההפחדה

נבחרי_הציבור

מנגנון_הלוואות_בערבות_המדינה

שוטרים_וסוהרים

תקציב_הבריאות

הדוגלים_בהקטנת_הוצאות_הממשלה


הקנצלר שלנברג: "אני מצטער שעלי לנקוט צעד דרסטי כזה ". אוסטריה היא המדינה הראשונה בעולם שבה תחול חובת התחסנות החל מפברואר

אוסטריה הכריזה על סגר כללי שיימשך עשרה ימים לפחות. התחלואה במדינה שוברת שיאים, ממוצע המתים היומי שילש עצמו בשבועות האחרונים , וכמה בתי חולים התריעו מפני תפוסה מלאה ביחידות הטיפול הנמרץ . אזרחי אוסטריה יורשו לצאת מבתיהם לצורכי קניות, טיפול רפואי או פעילות ספורטיבית.

קנצלר אוסטריה אלכסנדר שלנברג הכריז בשבוע שעבר על חובת התחסנות החל מ-1 בפברואר . לא ברור כיצד זה יתבצע, אבל הממשלה הודיעה שסרבני החיסון ייקנסו.

שלנברג התנצל ביום שישי בפני האזרחים המחוסנים , ואמר שהגבלות הסגר אינן הוגנות כלפיהם . מוקדם יותר הטילה אוסטריה סגר על סרבני החיסון בלבד, אבל הצעד לא האט מספיק את גל התחלואה . "אני מצטער שעלי לנקוט צעד דרסטי כזה ", אמר שלנברג.

באוסטריה חיים 8.9 מיליון אזרחים, ופחות משני שלישים מהם התחסנו עד כה. אוסטריה נמנית עם כמה ממדינות מערב אירופה שבהן קצב ההדבקה עולה במהירות מסחררת, ומעורר דאגה שאין די בקצב ההתחסנות כדי למנוע זינוק במספר המאושפזים בחורף .

זהו הסגר הרביעי באוסטריה מאז פרוץ המגפה . ביום שישי דווח על 15,089 מאומתים חדשים, שיא של כל הזמנים במדינה .

השווקים , המסעדות ורוב החנויות ייסגרו למשך עשרה ימים לפחות, בעוד הגנים ובתי הספר יישארו פתוחים למי שזקוק להם , אבל ההורים התבקשו להשאיר את ילדיהם בבית , אם הדבר אפשרי. בתום עשרת ימי הסגר תיעשה הערכת מצב. אם לא תחול ירידה בקצב התחלואה , הסגר עלול להתארך עד ל-20 יום. לאחר מכן יוסר הסגר עבור המחוסנים , אך לא בהכרח עבור סרבני החיסון , לפי מקורות ממשלתיים באוסטריה .

הצעדים החדשים , בעיקר חובת ההתחסנות , נתקלו בהתנגדות עזה ברחבי המדינה . בשבת נערכה הפגנת ענק של 40 אלף איש בבירה וינה.

יותר מ-15 אלף חולים חדשים ביום: אוסטריה הכריזה על סגר כללי במאמץ נואש לבלום את גל התחלואה

ממוצע_המתים_היומי

אזרחי_אוסטריה

סרבני_החיסון

האזרחים_המחוסנים

מדינות_מערב_אירופה

הגנים_ובתי_הספר


בוב דילן הוא הזוכה בפרס נובל לספרות 2016

כך הודיעה האקדמיה השוודית המלכותית בהודעה שהיממה רבים. "בוב דילן כותב שירה לאוזניים " אמרה מזכירת האקדמיה , "אבל זה בסדר גמור לקרוא את גוף היצירה שלו כשירה "

הזמר והיוצר האמריקני בוב דילן הוא הזוכה בפרס נובל לספרות לשנת 2016, כך מסרה היום (חמישי) האקדמיה השוודית המלכותית בהודעה שהיממה רבים. תהיה זו הפעם הראשונה בה מוענק הפרס היוקרתי למוזיקאי על כך ש"יצר דרכי ביטוי פואטיות חדשות בתוך מסורת כתיבת השירים האמריקנית ".

כתבים ואורחים נוספים שהתקבצו במטה האקדמיה בעיר העתיקה בשטוקהולם , הגיבו להכרזה בשמו של דילן בקריאות שמחה.

דילן, בן 75, הוא ככל הנראה המשורר -מוזיקאי האייקוני ביותר בדורו . שירים כמו "Blowin' in the Wind" ו-"The Times They Are A-Changin" הפכו להמנונים של מתנגדי המלחמה והלוחמים לשוויון זכויות בארה"ב בשנות השישים . השפעתו על התרבות הפופולרית הייתה עצומה.

למרות ששמו הועלה כמועמד לפרס במשך שנים, מומחים רבים פסלו את הרעיון על הסף , מתוך ההנחה שהאקדמיה לא תעניק את הפרס הוותיק ליוצר מעולם המוזיקה .

מסתבר שהמומחים טעו. המזכירה הקבועה של האקדמיה , שרה דניוס, אמרה כי למרות שדילן מבצע את השירה שלו בצורת פזמונים, אין הבדל בינו לבין המשוררים של יוון העתיקה שעבודותיהם בוצעו לעתים קרובות בליווי מוזיקה. "בוב דילן כותב שירה לאוזניים " אמרה דניוס, "אבל זה בסדר גמור לקרוא את גוף היצירה שלו כשירה ".

דילן הוא האמריקני הראשון שזוכה בפרס נובל לספרות מאז טוני מוריסון ב-1993.

דילן נולד ב-1941 וגדל במשפחה יהודית מהמעמד הבינוני בעיר דולות' שבמינסוטה . בתחילת שנות העשרים לחייו כבש דילן את עולם מוזיקת הפולק בסערה . מאז והלאה , לא הפסיק להמציא את עצמו מחדש – לעתים קרובות לא לשביעות רצונם של מעריציו , אך בסופו של דבר תמיד כבש מחדש את לבם והוסיף לעצמו אוהדים חדשים. הקריירה שלו היא אוסף מורכב כל כך של חמקמקות סגנונית שמשתנה ללא הרף, שהיה צורך בשישה שחקנים שיגלמו את דמותו בסרט המבוסס על חייו "אני לא שם" מ-2007.

למרות שנהוג להתייחס אליו כמוזיקאי רוק, דילן הושפע ממגוון של סגנונות מוזיקליים, ביניהם קאנטרי, גוספל, בלוז, פולק, פופ ורית'ם אנד בלוז. כשהוא יוצר בשלל סגנונות אלו, לעתים בנפרד ולעתים בו זמנית, נשאר דילן מקור השפעה המיתמר מעל למוזיקה ולתרבות הפופולרית .

הוא זכה בפרס האקדמיה (האוסקר ) בשנת 2001 עבור שירו "Things Have Changed" וקיבל את פרס הגראמי על מפעל חיים ב-1991. בשנת 2008 זכה דילן בפרס פוליצר על תרומתו למוזיקה ולתרבות האמריקנית .

דילן הוא הזוכה בפרס לספרות הוא האחרון עליו הכריזו השנה. ששת הפרסים יוענקו ב-10 בדצמבר , יום השנה למותו של אלפרד נובל ב-1896.

פרס נובל:בוב דילן הוא הזוכה בפרס נובל לספרות 2016

פרס_נובל_לספרות_2016

האקדמיה_השוודית_המלכותית

פרס_נובל_לספרות

הפעם_הראשונה

התרבות_הפופולרית

המשוררים_של_יוון_העתיקה


בג"ץ ידון בהרכב מורחב בעתירה נגד דחיית אישור תקציב 2020 לדצמבר

נשיאת העליון , אסתר חיות, הורתה לממשלה ולכנסת לנמק מדוע לא תבוטל דחיית התקציב בארבעה חודשים, עקב "שימוש לרעה בסמכותה המכוננת של הכנסת ". עם זאת, הדיון בעתירה צפוי להיות עקרוני, ולהשליך בעיקר על מהלכים דומים בעתיד

בג"ץ ידון בהרכב מורחב בשאלת החוקיות של דחיית אישור תקציב המדינה לשנת 2020 לחודש דצמבר. נשיאת ביהמ"ש העליון אסתר חיות, והשופטים ניל הנדל ועוזי פוגלמן קבעו בצו על תנאי כי הממשלה והכנסת ינמקו עד ה-15 לדצמבר מדוע לא יבוטל התיקון לחוק יסוד: הכנסת , שדחה בארבעה חודשים את המועד האחרון לאישור תקציב 2020, מאוגוסט לדצמבר . עם זאת, לוחות הזמנים לא יאפשרו את ביטולו בפועל של החוק בשנת התקציב הנוכחית , ומשמעות הדיון וההחלטה תהיה עקרונית יותר ותשליך על מהלכים דומים בעתיד .

בהחלטה שהתקבלה היום בדיון בעתירות שהגישו חברת הכנסת לשעבר סתיו שפיר, התנועה לאיכות השלטון וארגונים נוספים, דרשו השופטים מהממשלה והכנסת לסתור את הטענה כי התיקון לחוק "נתקבל תוך שימוש לרעה בסמכותה המכוננת של הכנסת ".

הפשרה שהתירה להעביר שנה שלמה ללא תקציב מאושר

העתירות הוגשו כנגד מהלך שכונה 'פשרת האוזר' – תיקון זמני לחוק יסוד: הכנסת , שאושר בכנסת באוגוסט האחרון , כמענה למשבר פוליטי בממשלת נתניהו-גנץ. חוק היסוד קובע כי הממשלה צריכה לסיים את אישור תקציב המדינה בחקיקה בכנסת עד ה-31 במרץ של שנת התקציב , או 100 ימים מיום כינון הממשלה , לפי המוקדם מביניהם . חוק היסוד קובע כי במידה שהתקציב לא מאושר, הכנסת מתפזרת באופן אוטומטי ונערכות בחירות. חוק יסוד משק המדינה קובע כי במקרה בו שנת תקציב מתחילה ללא תקציב מאושר, הממשלה תתנהל ב'תקציב המשכי', שבו בכל חודש משרדי הממשלה יהיו רשאים להוציא 1/12 מתקציב השנה הקודמת .

שנת 2020 החלה ללא תקציב מדינה מאושר, בעוד ישראל נמצאה במערכת בחירות, שלישית ברציפות , שהתקיימה ב-4 במרץ . בעקבות הבחירות הוקמה ב-17 במאי ממשלת האחדות של הליכוד וכחול לבן, ועל פי החוק היתה מחויבת להעביר את תקציב המדינה עד ה-25 באוגוסט (100 ימים מהקמתה ). משרד האוצר החל בהכנת התקציב ואף פרסם טיוטה של חוק ההסדרים , אך במהלך הקיץ נקלעה הממשלה למשבר פוליטי שכלל גם ויכוח האם התקציב צריך להיות דו-שנתי (כלומר גם לשנת 2021) או לשנת 2020 בלבד, סוגיה שמשפיעה גם על היכולת של ראש הממשלה נתניהו לפרק את ממשלת האחדות וללכת לבחירות .

הפתרון שנמצא למשבר היתה הצעת חוק שהגיש ח"כ צבי האוזר (דרך ארץ), ואושרה במליאת הכנסת יום לפני הזמן בו הייתה אמורה להתפזר – ב-24 באוגוסט . ההצעה קבעה 'הוראת שעה' (תיקון זמני לחוק ) לפיה התאריך האחרון לאישור התקציב לשנת 2020 יידחה בארבעה חודשים ויחול ב-23 בדצמבר , כלומר, תקציב 2020 יהיה בתוקף לשבוע אחד בלבד.

לכל אורך החודשים בהם לא היה תקציב התמודדה הממשלה עם משבר הקורונה , שדרש הוצאות חריגות באופן מיידי להתמודדות עם ההשלכות הבריאותיות והכלכליות שלו . באין תקציב מאושר, השתמשה הממשלה בקופסאות 'חוץ תקציביות' – היא אישרה בכנסת הגדלה של עשרות מיליארדי שקלים למסגרת התקציב שהותר לממשלה להוציא בתקציב ההמשכי .

העותרים : התנהלות הממשלה סותרת חוקי יסוד

העתירות שהוגשו לבג"ץ קובעות שהתנהלות הממשלה והכנסת סותרות את מהות חוקי היסוד , שאוסרים על הממשלה להתנהל ללא תקציב מדינה ומחייבים את הכנסת לאשר תקציב מדי שנה. מעבר לכך טוענים העותרים כי הוספת עוד ועוד 'קופסאות' לתקציב ההמשכי , מבלי לאשר את תקציב המדינה בהליך סדור, יוצרת מצב בו סדר העדיפויות הכולל לניהול תקציב המדינה אינו תוצאה של דיון וחקיקה בכנסת . הנשיאה חיות והשופטים הנדל ופוגלמן סברו שיש מקום לבחון את הטענות הללו, ולכן הורו לממשלה ולכנסת לנמק מדוע החוק לא יבוטל.

עם זאת, לוח הזמנים שנקבע לדיון בעתירות מוציא מכלל אפשרות ביטול בפועל של התיקון לחוק בשנת 2020. השופטים קבעו כי תשובת המדינה תוגש עד ה-15 לדצמבר , 8 ימים לפני שהתקציב ל-2020 אמור לעבור על פי התיקון . לחלופין, ייתכן כי הממשלה תתפרק ויוכרזו בחירות חדשות, ובמצב כזה ממילא לא ניתן להעביר תקציב וגם 2021 תתחיל עם תקציב המשכי. לפיכך, המשמעות של הדיון והביקורת השיפוטית על 'פשרת האוזר' יהיו בקביעת עמדה של בג"ץ בדבר חוקיותם של מהלכים דומים בעתיד .

זו אינה הפעם הראשונה שבג"ץ נדרש להתערב במהלכים בהם הממשלה והכנסת חרגו מהוראות חוקי היסוד הנוגעות לתקציב המדינה . הפעם הקודמת היתה בשנת 2017, בעתירות נגד העברת תקציב דו-שנתי לשנים 2017 ו-2018 בהוראת שעה, על אף שחוק יסוד: משק המדינה קובע כי תקציב המדינה צריך להיות שנתי. הרכב שופטים מורחב בראשות המשנה לנשיאה דאז, אליקים רובינשטיין, קבע כי העברת תקציב דו שנתי בהוראת שעה היא "שימוש לרעה בחוק היסוד ". השופטים לא פסלו את אישור התקציב הדו -שנתי ל-2017-2018 , אך התריעו כי במידה שהכנסת תבצע מהלך דומה בעתיד , הוא ייפסל על ידי בג"ץ.

תקציב המדינה:בג"ץ ידון בהרכב מורחב בעתירה נגד דחיית אישור תקציב 2020 לדצמבר

ממשלת_נתניהו_גנץ

התיקון_לחוק_יסוד_הכנסת

חוק_יסוד_משק_המדינה

משבר_הקורונה

קופסאות__חוץ_תקציביות

מהלכים_דומים


דיווח: איראן עומדת לרכוש 100 מטוסי נוסעים מבואינג

העסקה , שעשויה להסתכם במיליארדי דולרים, עדיין לא הושלמה ותהיה כפופה לאישור הממשל האמריקני . מוקדם יותר השנה רכשה איראן 180 מטוסים מחברת איירבוס בשווי 22.8 מיליארד אירו.

חברת בואינג מנהלת משא ומתן למכירת 100 מטוסי נוסעים לאיראן , כך דיווחו היום (ראשון) כלי התקשורת הממשלתיים במדינה . העסקה , שבמידה ותצא לפועל עשויה להסתכם במיליארדי דולרים, תהיה דריסת הרגל המשמעותית הראשונה של חברה אמריקנית ברפובליקה האסלאמית מאז הסכם הגרעין בשנה שעברה .

בבואינג סירבו להתייחס למגעים המתקיימים בינה לבין האיראנים , אולם לא הכחישו את המספרים שהציג ראש ארגון התעופה האזרחית של איראן, עלי עבדזאדה.

סנקציות אמריקניות ומגבלות רגולציה שעדיין לא הוסרו, למרות חתימת הסכם הגרעין , עשויות לסבך את העסקה המתרקמת . על אף מאמצים מצד מחלקת המדינה לעודד מסחר עם איראן, חברות אמריקניות רבות מביעות, עדיין, דאגה מההשלכות הפוליטיות והחוקיות של עסקאות כאלה .

היומון הרשמי של ממשלת איראן ציטט היום את עבדזאדה שאמר כי המגעים עם בואינג הורכבו מ"מספר שלבים" וכי עדיין לא גובשו התנאים הסופיים של העסקה . עם זאת, אמר עבדזאדה, "שני הצדדים – איראן ובואינג – הגיעו להסכמה כתובה לרכישת מטוסים של החברה ".

פאח'ר דאגסטאני, דובר של בואינג בדובאי , סירב להתייחס לאמירות אלו והוסיף כי "כל הסכם שיושג בין הצדדים יהי כפוף להסכמת הממשל האמריקני ".

חברת התעופה הלאומית של איראן – איראן אייר – מפעילה כיום כ-60 מטוסים של חברת בואינג, אך רובם נרכשו לפני מהפכת 1979, בה הודח השאה מוחמד רזא פהלווי. מתוך 250 המטוסים המסחריים של איראן, 150 בלבד נמצאים בשימוש בעוד השאר מקורקעים בשל מחסור בחלקי חילוף. השגת חלפים ואחזקה שוטפת היו בעיות מרכזיות של התעופה האזרחית במדינה תחת הסנקציות שהוטלו עליה סביב תכנית הגרעין .

עסקת הגרעין שנחתמה בשנה שעברה כוללת הסכמה ליצרני מטוסי נוסעים להיכנס לשוק האיראני . איראן אייר חתמה כבר על הסכם לרכישת 180 מטוסים מקונצרן איירבוס האירופי ו-20 מטוסים נוספים מהיצרנית הצרפתית -איטלקית ATR. השוק האיראני עשוי להתגלות כרווחי ביותר, העסקה שביצע קונצרן איירבוס הסתכמה ב-22.8 מיליארד אירו (כ-99.4 מיליארד ש"ח).

ייתכן כי בואינג תיאלץ לבצע את העסקה דרך חברת-בת הרשומה מחוץ לארה"ב ולהשתמש במטבע שאינו הדולר האמריקני כדי להימנע מהפרה של החוק .

"איראן לא תמהר להשלים את העיסקה " אמר הבוקר עבדזאדה "משום שארה"ב השתמשה תמיד בצי המטוסים המיושן שלנו כנקודת מיקוח במשא ומתן ". והוסיף כי "איראן תפעלה במשנה זהירות במגעים עם בואינג".

איראן:דיווח: איראן עומדת לרכוש 100 מטוסי נוסעים מבואינג

הממשל_האמריקני


הוועדה לשירותי דת החליטה אתמול (ה׳) שרבני ערים לא יוכלו לעבוד בגופי כשרות פרטיים: "לא הגיוני שרב העיר יימצא בניגוד ענייניים"

בדיון לילי שנערך אמש (בין חמישי לשישי ) בוועדה למיזמי תשתית לאומיים ושירותי דת יהודיים, הוסכם שרבני ערים לא יוכלו לעבוד בגופי כשרות פרטיים. ההחלטה התקבלה בעקבות דרישת יו"ר הוועדה , ח"כ יוליה מלינובסקי (ישראל ביתנו ), "אין זה הגיוני שרב עיר יימצא בכזה ניגוד ענייניים ויהיו לו אינטרסים שונים".

"כל מטרת הרפורמה בכשרות היא בדיוק להבדיל בין תפקידים, ושהמשגיח יעסוק במלואו בתפקידו ולא בדברים אחרים", אמרה ח"כ מלינובסקי.

"כל העובדים שמועסקים היום יאבדו את פרנסתם – מטה לחמם נגדע", אמר בדיון ערן שלום, מזכיר איגוד מקצועי בהסתדרות המעו"ף , "למרות שהיום הם עובדים בשכר מאוד נמוך, הם נהנים מביטחון תעסוקתי. מעכשיו , אין כל הסדר לגבי כל העובדים וחברות כוח אדם שיזכו ברפורמה החדשה , לא יהיו מחויבות לתנאי הקיום של העובדים ".

היועץ המשפטי רוזנר השיב לדבריו ואמר , "הערנו בעניין הזה שהוא דורש תיקון בחוק ".

נמצא נוסחה להכשרת המשגיחים הוותיקים

יו"ר הוועדה , ח"כ מלינובסקי: "להרבה משגיחים כיום אין תעודה, אני לא רוצה לשלוח אותם הביתה. אין בכוונתי שכל המשגיחים שעובדים שנים בתחום יימצאו ללא פרנסה. הם יכולים לתרום למערכת בניסיונם הרב . נמצא נוסחה שתסדיר שמשגיחים ותיקים יהיו מוכשרים".

מנכ"ל המשרד לשירותי דת, מוני מעתוק התחייב: "יימצא פתרון שגם רבני ערים יוכלו לתת כשרות במסגרת המועצות הדתיות ".

בסיום הדיון התעורר ויכוח סוער באשר לסעיף המגדיר את הממונה על מערך הכשרות . יו"ר הוועדה אמרה כי הסעיף המגדיר שהשר ימנה את הממונה הוא רופף ואין בו די פרטים, ואף העירה לנציגי משרדי הממשלה ואמרה להם כי לא עמדו בסיכומים להגיע מוכנים להערות הוועדה . "משרדי הממשלה חייבים להיות יותר מסודרים ומוכנים . הרפורמה הזו חשובה ליהדות ולכלכלה , עליכם לתת יותר תשובות מעמיקות. המצב הזה לא יכול להימשך".

"להרבה משגיחים כיום אין תעודה, אני לא רוצה לשלוח אותם הביתה"

הוועדה_לשירותי_דת

יוליה_מלינובסקי

הרבה_משגיחים

משרדי_הממשלה

נציגי_משרדי_הממשלה


הסתיים הליך רישום סיעות חדשות שיתמודדו בבחירות בהסתדרות

מפלגתו של שר האוצר משה כחלון, כולנו, הייתה היחידה להודיע על כוונתה להקים סיעה חדשה. סיעות קיימות יוכלו להכריז על כוונתן להתמודד עד ה-8 בפברואר . המועד האחרון להכרזה על מועמדות לתפקיד יו"ר ההסתדרות הוא ה-23 בפברואר . הבחירות עצמן יתקיימו ב-23 במאי

כולנו, מפלגתו של שר האוצר משה כחלון, הייתה היחידה שהגישה אתמול (שני) את הטפסים הדרושים לצורך הקמת סיעה בהסתדרות שתתמודד בבחירות הצפויות להתקיים בחודש מאי הקרוב .

הסיעה החדשה עדיין לא השיגה את חתימותיהם של 5,000 חברי הסתדרות, כנדרש על פי התקנון כדי להשתתף בבחירות , אך תוכל לעשות לעשות זאת עד ה-24 במרץ , מועד ההודעה על עמידה בקריטריונים הנדרשים .

אתמול היה היום האחרון לרישום סיעות חדשות לקראת הבחירות , כך שמלבד כולנו, לא יוכלו להתמודד סיעות חדשות. סיעות קיימות יוכלו להודיע, לוועדת הבחירות המרכזית , על כוונתן להתמודד בבחירות עד ל-8 בפברואר .

המעוניינים להתמודד על תפקיד יו"ר ההסתדרות , צריכים להודיע לוועדת הבחירות על כוונתם עד ל-23 בפברואר . עם זאת, כדי להירשם כמועמד יש להשתייך לסיעה רשומה.

הבחירות עצמן יתקיימו ב-23 במאי .

לקראת בחירות:הסתיים הליך רישום סיעות חדשות שיתמודדו בבחירות בהסתדרות

סיעות_קיימות

יור_ההסתדרות

5000_חברי_הסתדרות

וועדת_הבחירות_המרכזית


הימין החדש מציג: "שרת הדרום " של נתניהו

נפתלי בנט ואלונה ברקת הציגו באשדוד את תוכניתם לדרום הארץ : הכרעת חמאס, הרחבת קו העימות והטבות המס , בית חולים חדש בבאר שבע, ונמל תעופה בינלאומי בנבטים . ברקת: "נמל התעופה החדש ייצור 30 אלף מקומות עבודה"

יו"ר "הימין החדש " נפתלי בנט ומועמדת המפלגה אלונה ברקת הציגו אתמול (שלישי) במסיבת עיתונאים שהתקיימה באשדוד את תוכניתם "הדרום החדש ". בנט פתח את האירוע בקריאה לראש הממשלה בנימין נתניהו להורות לצה"ל לנצח את חמאס ולשלול ממנו את יכולותיו . "את חמאס צריך למעוך", אמר. "יש תכנית, הצגתי אותה מזמן ואני מבקש מהקבינט לאמץ אותה ".

בנט, המתיימר לכהן כשר ביטחון, חזר שוב על המתקפות על ההנהגה הצבאית : "צריך לומר את האמת , תושבי הדרום מופקרים מזה 15 שנה על ידי קברניטי הביטחון של ישראל". הוא חזר שוב, עניין כמעט יומיומי בקמפיין הבחירות שלו , על השקר שלפיו הציג טרם צוק איתן תוכנית מנע להתמודדות עם המנהרות . בפועל, הוא הבין את חומרת האיום רק כשבוע לפני תחילת המלחמה , ובישיבות הקבינט דחק בצה"ל לגבש תוכנית.

בנט הציג את ברקת כ"שרה חברתית בכירה" בממשלה הבאה בראשות נתניהו, בעוד שבתוכנית המפלגה היא מוצגת כ"שרת הדרום ". התוכנית מתבססת על שיפור ההתמודדות עם חמאס והשגת שקט בדרום , ועל הרחבת קו העימות הדרום-מערבי , החל כיום על היישובים הנמצאים במרחק 7 ק"מ מרצועת עזה, ליישובים במרחק 40 ק"מ, כלומר גם לאשקלון , אשדוד ובאר שבע. בנט וברקת הציגו את הרחבת קו העימות כתנאי לכניסה לממשלה הבאה .

על פי התוכנית , הטבות המס שמהן נהנים תושבי קו העימות יחולו על כל תושבי האזור , ויגדילו את שכר הנטו שלהם בהתאם להכנסה . כך, מי שמרוויח 10,000 שקל בחודש , ייהנה מתוספת שנתית לנטו של כ-11 אלף שקל. הבטחות נוספות בתוכנית הן הקמת בית חולים נוסף בבאר שבע והשוואת רמת שירותי הבריאות לזו של המרכז ; והקמת שדה תעופה בינלאומי בנבטים , "נתב"ג 2", שלדברי ברק "ייצור 30 אלף מקומות עבודה ויעשה מהפכה תעסוקתית בנגב ".

בפתח דבריה אמרה ברקת: "אם הדרום יקבל את אותם המשאבים שמקבלים בתל אביב, נביא את הרוח , נרתום את המשוגעים לדבר ונעשה מהפכה בדרום בדיוק כמו שעשינו בכדורגל . אני עוברת מכדורגל לפוליטיקה כדי לשכפל את המהפכה לשאר התחומים , וכדי להיות שרת הדרום בממשלת נתניהו הבאה .

"גזלו את קו העימות מאשקלון , אשדוד, באר שבע ויישובים רבים נוספים, כדי לחסוך על חשבונם מיליארד וחצי שקלים בשנה לקופת האוצר . אנחנו נחזיר לתושבי הדרום את מה שמגיע להם , נקודה. זו ההתחייבות שלנו לתושבי הדרום . לא ספרו אתכם עד היום – מהיום יש דרום חדש, שיתחילו לספור אותו ובשקלים ".

הנושא האחרון שאליו התייחסה ברקת הוא נושא הבריאות . היא אמרה כי מספר המיטות , האחיות והרופאים לנפש נמוך בכחצי מהמרכז , העומס בבית החולים סורוקה בלתי נסבל, וזמני ההמתנה למומחים גבוה פי חמישה מבמרכז הארץ . "בית החולים החדש בבאר שבע מתעכב כבר 15 שנה, כי לאף אחד לא איכפת שתוחלת החיים שלכם קצרה בחמש שנים מתושב המרכז , ושתמותת התינוקות שלכם כפולה מאשר במרכז ", אמרה.

"אם תשימו אותי בממשלת נתניהו אנחנו נדאג שבית החולים הזה קום יקום ושבית החולים באשדוד יקבל את התוספת של מאות המיטות שהוא מבקש, ושיינתנו תמריצים מתאימים לרופאים כדי לסגור את הפער הרפואי , וכך נייצר דרום חדש גם בתחום הרפואה .

"באתי לדרום כדי שכל ילד יידע שאפשר להגשים כל חלום, שאפשר להצליח בחיים , אם רק יקבל הזדמנות. מה שעשינו בכדורגל אפשר לעשות בכל תחום. אנחנו נגשים את החלום ואת חזון בן-גוריון, להפוך את הדרום למוביל בכל תחום. אם תרצו, אין זו אגדה".

בחירות 2019:הימין החדש מציג: "שרת הדרום" של נתניהו

הרחבת_קו_העימות


ממשיכים ליפול: עלייה של 30% בתאונות עבודה קטלניות ב-2018

דו"ח חדש של מינהל הבטיחות מצביע על העלייה, אך לפי הנתונים שבידי הקבוצה למאבק בתאונות בניה, הנתונים חמורים אף יותר. נתוני המינהל חושפים כי פועל נוסף, שלא נמנה עד כה עם ההרוגים, מת השנה מפצעיו, כך שבסיכום כולל - 31 פועלים מתו השנה כתוצאה מתאונות בניין

מינהל הבטיחות פרסם את דו"ח תאונות העבודה למחצית הראשונה של 2017. על אף כותרת הדו"ח, הוא מתמקד בתאונות קטלניות בלבד, ואיננו מפרסם נתונים באשר לתאונות בהן נפצעו עובדים באורח קשה או בינוני, העשויים להוביל לנכות קבועה – אך לא נהרגו.

במשרד מודים כי מספר התאונות הקטלניות בעבודה בכלל ענפי המשק עלה בכ-30% בהשוואה לתקופה המקבילה ב-2017, בה על פי המשרד נהרגו 23 עובדים. כמו כן ציינו כי בהתבסס על נתוני השנים האחרונות, והיקף התאונות במחצית הראשונה ב-2018, נראה שהיקף התאונות הקטלניות בכלל, וספציפית בענפי הבנייה והשירותים, צפויה להיות השנה גבוהה מהממוצע החמש שנתי.

במינהל ספרו 30 תאונות קטלניות מתחילת השנה עד יוני, מהן 19 בענף הבינוי, 4 בתעשיה, 5 בענפי השירותים והמסחר, עובד חקלאות אחד ועובד נוסף שנהרג במהלך חילוץ ממעלית. עם זאת, כבכל שנה, הדו"ח אינו כולל עובדים שנהרגו מעבר לקו הירוק, וכן עובדים שנהרגו כתוצאה מדריסה במקומות עבודתם, כגון דריסת משאית או כלי מכניים כבדים אחרים. כך למשל לא נמנים אחמד עדאיס שנפל אל מותו מגובה 10 מטרים באתר בניה במעלה אדומים באפריל האחרון או עובד שנדרס על ידי רכב חולף במהלך שביצע עבודות צביעה בכביש ליד אצטדיון הדר יוסף בתל אביב.

מה עם בראהים, מוחמד ומועיין?

מקרים אלו תועדו על ידי עו"ד הדס תגרי מהקבוצה למאבק בתאונות בניה, שציינה ארבע תאונות קטלניות נוספות שאינן מופיעות בדו"ח, אך מופיעות ברישומיה המבוססים על הודעות כוחות ההצלה: בראהים סעיד ז"ל שהתחשמל במפעל סטאר אלום במפרץ חיפה במרץ, מוחמד חמד חליל (אבו עאמר) ז"ל שנפל מגובה לאחר שתיקן או התקין צלחת סלולרית בבענה, מועיין סלים נסר חג'ה שנפטר מפצעיו כשבועיים לאחר שנפצע בנפילה מגובה באתר בניה בטייבה בפברואר, ונהג משאית שנקבר תחתיה בסוף יוני במושב בני ציון. 'דבר ראשון' פנה למשרד העבודה בשאלה מדוע תאונות אלו לא פורסמו בדו"ח, ויפרסם התייחסותם לכשתתקבל.

הדו"ח מציין כי במחצית הראשונה של 2018 ארעו עשרה "אירועי תמותה כתוצאה מאירועים בריאותיים, אובדנות, שריפה, אירועים שאינם במהלך או עקב עבודה, ותאונות דרכים בדרך ואל העבודה", מבלי להפריד בין גורמי המוות השונים ומבלי לציין את תאריכי המקרים או את פרטיהם. בכלל עשרת אירועים אלו ציין את את מותה של נטע רוטמן, עוברת אורח שנהרגה מנפילת מנוף זחל. מלבדה, כזכור, נהרג מאיר פלישתייב מפגיעת קרשים שנפלו באתר בניה בחולון, אך הדו"ח אינו מתייחס לאירוע זה.

הדו"ח כלל גם שני עובדי בניין שנפטרו לכאורה שלא היו מוכרים לארגונים הפועלים כנגד תופעת תאונות הבניין. אולם עו"ד ישראל אסל המייצג את משפחת אחד העובדים פנה לדבר ראשון ועדכן כי העובד עודו חי, ומאושפז בחוסר הכרה בבית החולים רעות בתל אביב. בעקבות כך ברר דבר ראשון מול המשטרה את מצבו של ה'הרוג' השני אשר הופיע בדו"ח, ומהברור עלה כי גם עובד זה עודו חי.

המשרד טרם פרסם את הדו"ח השנתי המסכם של 2017. ל'דבר ראשון' נודע כי בכוונתם לפרסם אותו בימים הקרובים. במכתב ששלחה תגרי לשר כץ בחודש מרץ, ציינה כי בעבר היו מפורסמים הדו"חות השנתיים במהלך חודש מאי. לדבר ראשון אמרה כי ייתכן ודו"ח זה לכשיתפרסם יחשוף גם את מותם של עובדים נוספים ב-2017 עליהם הארגונים אינם יודעים היום, כשם שהדו"ח הנוכחי חשף את מותו של עובד נוסף.

במשרד העבודה והרווחה מסרו כי כלל האירועים המצויינים בכתבה נחקרו על ידי המשטרה שקבעה כי אין מדובר בתאונות עבודה, למעט אירוע הדריסה ליד אצטדיון רמת יוסף בתל אביב, שלא דווח למשרד. האירוע לדבריהם בבדיקה מול משטרת ישראל.

כמו כן ציינו במשרד כי אכן נפלה טעות סופר בדו"ח, באשר לעובד שנפצע בחודש ינואר ועודו מאושפז, "אנו מתנצלים על הטעות והיא תתוקן באופן מידי" ציינו.

תאונות_עבודה_קטלניות

עלייה_בתאונות_עבודה

מינהל_הבטיחות

הקבוצה_למאבק_בתאונות_בניה

מחצית_ראשונה_2017

חצי_ראשון_2018

30_תאונות_קטלניות

אצטדיון_הדר_יוסף

ארבע_תאונות_קטלניות_נוספות

עשרה__אירועי_תמותה

גורמי_המוות_השונים

תאונת_פלישתייב

שני_עובדי_בניין_הרוגים_לכאורה_

הדוח_השנתי_המסכם_2017

עובדים_נוספים

אירוע_הדריסה

עובד_פצוע_ינואר